
ΑΠΟΦΑΣΕΙ Σ 

Εφαρμογή του Κοινοτικού καθεστώτος ενίσχυσης του 
βαμβακιού και μέτρα για την διασφάλισή του. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ - 
ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 22 παρ. 3 και του άρθρου 27 του Ν. 
992/1979 "Περί οργανώσεως των διοικητικών υπηρεσιών 
δια την εφαρμογή της Συνθήκης Προσχωρήσεωςτης Ελ¬ 
λάδος εις την Ευρωπαϊκή Κοινότητα και ρυθμίσεως συνα¬ 
φών θεσμικών και οργανωτικών θεμάτων" (ΦΕΚ Α' 
280/21.12.1979). 

β. Του άρθρου 1 (παρ. 1,2,3 και 4) του ν. 1338/1983 
"Εφαρμογήτου κοινοτικού δικαίου» (ΦΕΚΑ34/17.3.1983) 
όπως τροποποιήθηκε με το άρθρο 6 του Ν. 1440/1984 
"Συμμετοχή της Ελλάδος στο κεφάλαιο, στα αποθεματικά 
και τις προβλέψεις της Ευρωπαϊκής Τράπεζας Επενδύσε¬ 
ων στο Κεφάλαιο της Ευρωπαϊκής Κοινότητας Άνθρακος 
και Χάλυβος και του Οργανισμού Εφοδιασμού ΕΥΒΑΤΟΜ 
(ΦΕΚ Α' 70) και το άρθ.65 του Ν. 1892/1990 Α/101). 

γ. Τον Καν. (ΕΚ) 1553/95 (Ε. 148/45 ) όπως τροποποιή¬ 
θηκε και ισχύει. 

δ. Τον Καν. (ΕΚ) 1554/1995 (Ε. 148/48) όπως τροποποι¬ 
ήθηκε και ισχύει. 

ε. Τον Καν. (ΕΟΚ) 1964/1987 (Ε. 184) όπως τροποποιή¬ 
θηκε και ισχύει. 

στ. Τον Καν. (ΕΟΚ) 1201/1989 (Ε. 123) όπως τροποποιή¬ 
θηκε και ισχύει. 

ζ. Τον Καν. (ΕΟΚ) 729/1970 της 21.4.1970 (Ε.94σελ. 13) 
όπως τροποποιήθηκε και ισχύει. 

η. Τον Καν. (ΕΟΚ) 3508/92 Ολοκληρωμένου Συστήμα¬ 
τος Διαχείρισης και Ελέγχου (ΟΣΔΕ). 

θ. Το Ν.Δ. 3853/58 "Περί Οργανισμού Βάμβακος". 

ι. Το Ν.Δ. 3854/58 "Περί εκκοκκίσεως βάμβακος και τα 
σε συνέχεια αυτού εκδοθέντα Διατάγματα". 

ια. Το Ν 194/75 "Περίτροποποιήσεως και συμπληρώσε- 
ωςτου Ν.Δ. 3853/58». 


ιβ. Τον Ν 1206/81 "Περί ρυθμίσεως θεμάτων Οργανι¬ 
σμού Βάμβακος". 

ιγ. Τις διατάξεις του άρθρου 29Ατου Ν. 1558/1985(ΦΕΚ 
137Α) όπως το άρθρο αυτό προσετέθη με το άρθρο 27 
του Ν 2081/1992 (ΦΕΚ 154 Α) και αντικαταστάθηκε από το 
άρθρο 1 παρ. 2ατου Ν 2469/97(Α38). 

ιδ. Την Υπ. Απόφαση 184516/16-9-96 ανάθεση ελέγχων 
στον Οργανισμό Βάμβακος. 

ιε. Τον Ν. 2637/98 «Σύσταση και λειτουργία του ΟΠΕΚΕ- 
ΠΕ όπως τροποποιήθηκε και ισχύει» (ΦΕΚ200/Α/27-08-98). 

ιστ. Τον Ν. 2732/99Διεπαγγελματικές οργανώσεις και ρύθ¬ 
μιση θεμάτων Υπουργείου Γεωργίας. (ΦΕΚ 154/Α/30-07-99). 

ιζ. Το γεγονός ότι από τις διατάξεις αυτής της απόφα¬ 
σης προκαλείται επιπλέον δαπάνη για τα μέσα ελέγχου 
ποσού δρχ. 100.000.000 περίπου. Η παραπάνω δαπάνη 
θα αντιμετωπιστεί από πιστώσεις του ΟΠΕΚΕΠΕ (Οργανι¬ 
σμός Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων). 

2. Την ανάγκη βελτίωσης και προσαρμογής των μέτρων 
ελέγχου στα πλαίσια της εφαρμογής του Κοινοτικού Κα¬ 
θεστώτος. 

3. Την αρ. 1039386/441 /Α0006/21.4.2000 κοινή απόφα¬ 
ση του Πρωθυπουργού και του Υπουργού Οικονομικών 
για την ανάθεση αρμοδιοτήτων, αποφασίζουμε: 

Άρθρο 1. 

Σκοπός - Ορισμός Φορέα. 

1. Με την απόφαση αυτή θεσπίζονται μέτρα και έλεγχοι 
που ρυθμίζουν τη διαδικασία για την χορήγηση της ενί¬ 
σχυσης στην παραγωγή βαμβακιού σε εφαρμογή των Κα¬ 
νονισμών Ε.Ε. και της κείμενης Εθνικής Νομοθεσίας. 

2. Φορέας για την εφαρμογή των μέτρων ελέγχου για 
την διασφάλιση της ενίσχυσης του βάμβακα ορίζεται ο 
Οργανισμός Βάμβακος ή ο ΟΠΕΚΕΠΕ. Σε περίπτωση που 
συντρέχουν εξαιρετικές περιστάσεις, με κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης, Εθνικής Οικονομίας και Οικονομικών και 
Γεωργίας, οι προαναφερόμενες αρμοδιότητες ή μέρος 
αυτών όπως αυτές ορίζονται από τους Κοινοτικούς Κανο¬ 
νισμούς, Νόμους, Νομοθετικά Διατάγματα, Προεδρικά 
Διατάγματα και Υπουργικές Αποφάσεις που αναφέρονται 
στο σκεπτικό της απόφασης αυτής, μπορούν να ανατίθε¬ 
νται σε οποιοδήποτε άλλο Φορέα, Όργανο ή Επιτροπή. 

Όπου στην απόφαση αυτή αναφέρεται ο Φορέας νοεί¬ 
ται ο Φορέας του άρθρου 1 παρ. 2. 

Άρθρο 2. 

Δηλώσεις καλλιέργειας-Έλεγχοι καλλιεργούμενων 
εκτάσεων. 

1. Δηλώσεις καλλιέργειας. 

Κάθε παραγωγός βάμβακος, προκειμένου να ενταχθεί 
στο κοινοτικό καθεστώς ενίσχυσης, υποβάλει κάθε χρόνο 
Δήλωση των εκτάσεων που καλλιεργεί με βαμβάκι, μέσω 
του εντύπου αίτησης ενίσχυσης εκτάσεων, που προβλέ- 
πεται στα πλαίσια του Ολοκληρωμένου Συστήματος Δια¬ 
χείρισης και Ελέγχου (ΟΣΔΕ). 

Η Δήλωση αυτή υποβάλλεται στις αρμόδιες για το 
ΟΣΔΕ Διευθύνσεις Αγροτικής Ανάπτυξης των Νομαρχια¬ 
κών Αυτοδιοικήσεων το αργότερο μέχρι την καταληκτική 
ημερομηνία που ορίζεται από την αρμόδια Διεύθυνση του 
Ολοκληρωμένου Συστήματος Διαχείρισης και Ελέγχου 
(ΟΣΔΕ) του Υπουργείου Γεωργίας. Σε περίπτωση που η 
τελικώς καλλιεργούμενη έκταση διαφέρει της αρχικώς 
δηλωθείσας τότε ο παραγωγός δύναται να υποβάλει στο 
ΟΣΔΕ, το αργότερο μέχρι την πρώτη Ιουλίου (1/7), μια 
Διορθωτική Δήλωση για να περιλάβει τις πραγματικά 
σπαρθείσες -καλλιεργούμενες εκτάσεις. 

Η Δήλωση του παραγωγού βάμβακος είναι απαραίτητη 
για την παράδοση του συσπόρου βάμβακος στα εκκοκκι¬ 
στήρια και την σύναψη της σύμβασης αγοραπωλησίας με 
την εκκοκκιστική επιχείρηση. 

Ωςεκτούτου θα πρέπει να παραδίδεται επικυρωμένο, ευ¬ 
κρινές ακριβές αντίγραφο στον παραγωγό μετά την υποβο¬ 
λή της, από τις αρμόδιες Υπηρεσίες διαχείρισης του Ολο¬ 
κληρωμένου Συστήματος Διαχείρισης και Ελέγχου (ΟΣΔΕ). 

Ευκρινή αντίγραφα των Δηλώσεων, μετά τον διοικητικό 
έλεγχο, δεόντως θεωρημένα και με όποιες διορθώσεις 
έχουν επέλθει στα στοιχεία, διαβιβάζονται στον Φορέα 
και με μαγνητικά μέσα μέχρι 15/7. 

2. Έλεγχοι καλλιεργούμενων εκτάσεων 

2/1. Μετά την παραλαβή του αρχείου των δηλώσεων, με 
μαγνητικά μέσα, ο Φορέας εκδίδει μηχανογραφικές κα¬ 
ταστάσεις, κατά Δήμο ή Κοινότητα, όλων των βαμβακο¬ 
παραγωγών και των αντιστοίχων εκτάσεων που δηλώθη¬ 
καν. Οι καταστάσεις αυτές αποστέλλονται στους Δήμους, 
Κοινότητες και Συνεταιρισμούς προς ανάρτηση, με ευθύ- 
νη των Δημάρχων ή Προέδρων αυτών αντίστοιχα, στα Δη¬ 
μοτικά, Κοινοτικά καταστήματα, καθώς και στα καταστή¬ 
ματα των Δημοτικών και Κοινοτικών διαμερισμάτων και 
στους Συνεταιρισμούς με σκοπό την ενημέρωση των εν¬ 
διαφερομένων και την άσκηση Κοινωνικού ελέγχου. 

2/2.0 Φορέας διενεργεί επιτόπιους δειγματοληπτικούς 
ελέγχους των εκτάσεων σε ποσοστό τουλάχιστον 5% των 
Δηλώσεων καλλιέργειας. Πέραν των παραγωγών που θα 
επιλεγούν στο δείγμα 5%, ελέγχονται και περιπτώσεις α) 
παραγωγών κατόπιν καταγγελιών, β) μεσιτών, γ) παρα¬ 
γωγών με ευρεθείσες μεγάλες διαφορές, στην δηλωθεί- 
σα έκταση, προηγουμένων ετών και δ) κάθε άλλη περί¬ 
πτωση κατά την κρίση των περιφερειακών υπηρεσιών του 
Φορέα. Ο έλεγχος αυτός διενεργείται από εντεταλμένο ή 
εντεταλμένους υπαλλήλους του Φορέα. 

Για τον σκοπό αυτό πρέπει: 

α. Οι Διευθύνσεις Αγροτικής Ανάπτυξης (πρώην διευ¬ 
θύνσεις Γεωργίας) ή ο κάθε παραγωγός να παρέχουν στις 
Περιφερειακές Υπηρεσίες του Φορέα αντίγραφα από τα 


τοπογραφικά υπόβαθρα και τα αποδεικτικά ιδιοκτησίας ή 
ενοικίασης που αφορούν τα συγκεκριμένα αγροτεμάχια 
των παραγωγών που επελέγησαν για τον έλεγχο σε πο¬ 
σοστό 5%, βάσει της δήλωσης του ΟΣΔΕ. 

β. Η υπόδειξη των αγροτεμαχίων γίνεται από οριοδείκτη 
(αγροφύλακα, ή εκπρόσωπο του τοπικού Συνεταιρισμού 
ή Αγροτικού Συλλόγου ή αγρότη παραγωγού) γνώστη της 
κτηματολογικής κατάστασης της περιοχής που ορίζεται 
από το Δήμαρχο ή τον Πρόεδρο της Κοινότητας με σχετι¬ 
κή απόφαση μέχρι την 15/07 το αργότερο. 

Σε περίπτωση μη προσέλευσης οριοδείκτη ο έλεγχος 
διενεργείται με την παρουσία του δηλούντος παραγωγού 
ή εξουσιοδοτημένου νομίμως υπ' αυτού ατόμου. 

Σε περίπτωση μη προσέλευσης και του δηλούντος πα¬ 
ραγωγού δεν εγκρίνεται η Δήλωση του για παράδοση μέ- 
χρις ότου ελεγχθούν οι εκτάσεις του. 

γ. Να παρέχονται από τους αρμόδιους φορείς, που 
έχουν πραγματοποιήσει ολοκληρωμένους ελέγχους 
εκτάσεων βάσει προγραμμάτων που τους έχουν ανατε¬ 
θεί, τα αποτελέσματα για τις εκτάσεις βαμβακιού των συ¬ 
γκεκριμένων αγροτεμαχίων. 

δ.. Να παρέχονται αρμοδίως, στις υπηρεσίες του Φο¬ 
ρέα, οι Τοπογραφικές αποτυπώσεις πρός διευκόλυνση 
του έργου του. 

ε. Εάν από τους επιτόπιους ελέγχους προκύψει ότι οι 
μετρηθείσες εκτάσεις διαφέρουν από τις δηλωθείσες 
από τους παραγωγούς ο Φορέας προσαρμόζει επί έλασ- 
σον τις σχετικές δηλώσεις και συγχρόνως ενημερώνει τις 
αρμόδιες υπηρεσίες διαχείρισης του Ολοκληρωμένου 
Συστήματος Διαχείρισης και Ελέγχου (ΟΣΔΕ). 

στ. Γ ια κάθε επιτόπιο δειγματοληπτικό έλεγχο συντάσ- 
σεται έκθεση, από τον διενεργήσαντα αυτό γεωπόνο του 
Φορέα, για το εκτελεσθέν έργο, την χρησιμοποιηθείσα 
μέθοδο επιμέτρησης της έκτασης και τα αποτελέσματα 
του ελέγχου. Οι εν λόγω εκθέσεις υπογράφονται από τον 
γεωπόνο ελεγκτή του Φορέα, τον υπεύθυνο για την οριο- 
θέτηση του αγροτεμαχίου (οριοδείκτη) και ενδεχομένως, 
από τον παραγωγό, αναφέρεται δε και η ημερομηνία του 
ελέγχου. Οι εκθέσεις πρωτοκολλούνται και φυλάσσονται 
στο αρχείο της υπηρεσίας ως απόδειξη πραγματοποίη¬ 
σης των ελέγχων για τυχόν κρατικούς ή κοινοτικούς ελέγ¬ 
χους ή επιθεώρηση και εποπτεία από τρίτους. 

ζ. Πέραν των ανωτέρω δειγματοληπτικών ελέγχων 
πραγματοποιούνται και έλεγχοι του συνόλου της δηλού- 
μενης έκτασης, σε συνεργασία με τον Φορέα, με επιλογή 
2-3 κοινοτήτων από όλη τη χώρα, από το Υπουργείο Γε¬ 
ωργίας βάσει προτάσεων του Φορέα. 

η. Για κάθε επιτόπιο έλεγχο της προηγούμενης παρα¬ 
γράφου συντάσσεται έκθεση, από τον διενεργήσαντα, 
για το εκτελεσθέν έργο, την χρησιμοποιηθείσα μέθοδο 
επιμέτρησης της έκτασης και τα αποτελέσματα του ελέγ¬ 
χου. Οι εν λόγω εκθέσεις υπογράφονται από τους διενερ- 
γήσαντες τον έλεγχο και αναφέρεται η ημερομηνία ελέγ¬ 
χου. Οι εκθέσεις πρωτοκολλούνται και φυλάσσονται στο 
αρχείο της υπηρεσίας ως απόδειξη πραγματοποίησης 
των ελέγχων για τυχών κρατικούς ελέγχους ή επιθεώρη¬ 
ση και εποπτεία από τρίτους. 

Τα συγκεντρωτικά αποτελέσματα των ελέγχων αναρτώ- 
νται στα Δημοτικά, Κοινοτικά καταστήματα, καθώς και 
στα καταστήματα των Δημοτικών και Κοινοτικών διαμερι¬ 
σμάτων και στους Συνεταιρισμούς. 

Με εγκυκλίουςτου Φορέα ορίζονται οι λεπτομέρειες για 
τους ελέγχους των δηλωθέντων καλλιεργούμενων εκτά¬ 
σεων, τον τύπο σύνταξης της έκθεσης, την μέθοδο επιμέ¬ 
τρησης της έκτασης κλπ. 

Άρθρο 3. 

Εκτίμηση αναμενόμενης παραγωγής- Δικαίωμα 
Ένστασης παραγωγού. 

1. Η εκτίμηση της αναμενόμενης μέσης στρεμματικής 
απόδοσης της εσοδείας της ζώνης παραγωγής γίνεται με 
διαδικασία που ορίζεται σε σχετική εγκύκλιο του Φορέα 
σε συνεργασία με το Υπουργείο Γεωργίας. 

Οι εκτιμήσεις της αναμενόμενης παραγωγής κατά Δή¬ 
μο ή Κοινότητα ή Ζώνη αναρτώνται στα Δημοτικά, Κοινο¬ 
τικά καταστήματα, καθώς και στα καταστήματα των Δη¬ 
μοτικών και Κοινοτικών διαμερισμάτων και στους Συνε¬ 
ταιρισμούς το αργότερο μέχρι την 30/9 κάθε έτους. Οι 
καταστάσεις παραμένουν αναρτημένες επί ΙΟήμερο με 
ευθύνη των αρμοδίων οργάνων της Τοπικής Αυτοδιοίκη¬ 
σης και διενεργείται με κάθε πρόσφορο μέσο ευρεία ενη¬ 
μέρωση των ενδιαφερομένων. 

Μετά από εισήγηση του Φορέα και Απόφαση του 
Υπουργού Γ εωργίας οι εκτιμώμενες μέσες στρεμματικές 
αποδόσεις κατά Κοινότητα, Δήμο ή Ζώνη μπορούν να 
προσαρμόζονται κατά συγκεκριμένο ποσοστό, πανελλα- 
δικώς, κατά περιφέρεια ή ζώνη παραγωγής αν προκύ- 
ψουν προς τούτο ειδικές συνθήκες (δυσμενείς ή ευνοϊ¬ 
κές) μετά τις εκτιμήσεις. 

2. Οι παραγωγοί έχουν δικαίωμα ενστάσεως κατά του 
πίνακα της αναμενόμενης παραγωγής. Η ένσταση υπο¬ 
βάλλεται επί εντύπου δήλωσης του νόμου 1599/86 θεω¬ 
ρημένη για το γνήσιο της υπογραφής από Αστυνομική αρ¬ 
χή- 

Με εγκυκλίουςτου Φορέα ορίζονται οι λεπτομέρειες για 
τις ενστάσεις του παραγωγού τον τύπο, τον τόπο υποβο¬ 
λής, τον χρόνο, το περιεχόμενο της ένστασης, τον τρόπο 
εξέτασης, κλπ. 

3. Ο κάθε παραγωγός παραλαμβάνει από τον Φορέα το 
αντίγραφο της Δήλωσης καλλιέργειας των εκτάσεων του 
σε εμφανές σημείο της οποίας καταχωρείται το αποτέλε¬ 
σμα της επανεκτίμησης της αναμενόμενης παραγωγής, 
αριθμητικώς και ολογράφως, σφραγισμένο και υπογε¬ 
γραμμένο αρμοδίως, όπως και η υπόλοιπη προς παράδο¬ 
ση ποσότητα. 

Άρθρο 4. 

Όροι - Προϋποθέσεις έναρξης λειτουργίας των 
εκκοκκιστικών επιχειρήσεων. 

Προ της έναρξης της εκκοκκιστικής περιόδου κάθε εκ- 
κοκκιστική επιχείρηση υποχρεούται να έχει εξασφαλίσει 
τους παρακάτω όρους και προϋποθέσεις: 

Α. Οι όροι πληρούνται με την υποβολή στον Φορέα. 

1. Βεβαίωση χορήγησης κωδικού εκκοκκιστικής επιχεί¬ 
ρησης, η οποία εκδίδεται από τη Δ/νση Οικονομικής δια¬ 
χείρισης της ΓΕΔΙΔΑΓΕΠ του Υπ. Γ εωργίας ή του φορέα 
που την αντικαθιστά στην περίπτωση που δεν διαθέτουν. 

2. Αποδεικτικό ενημερότητας για χρέη στο Δημόσιο. Σε 
περίπτωση χρεών να αναγράφεται το ποσό. 

3. Καταστατικό ίδρυσης εταιρείας (ΦΕΚ) και τελευταία 
τροποποίηση καταστατικού ή βεβαίωση για μη τροποποί¬ 
ηση του από την αρμόδια δικαστική αρχή. 

4. Πιστοποιητικό ότι δεν τελούν υπό πτώχευση, αναγκα¬ 


στική διαχείριση, εκκαθάριση ή έναρξη των σχετικών δια¬ 
δικασιών των ανωτέρω. 

5. Διευθύνσεις μελών Διοικητικού Συμβουλίου καιΔιευ- 
θύνοντος Συμβούλου καθώς και Αριθμό Δελτίου Ταυτό¬ 
τητας του τελευταίου. Διευθύνσεις και αριθμό δελτίου 
ταυτότητας αυτών που με την υπογραφή τους δεσμεύουν 
την εταιρεία εκκόκκισης. 

6. Αντίγραφο της ισχύουσας άδειας λειτουργίας ή επί¬ 
σημο αντίγραφο της νέας άδειας λειτουργίας. 

7. Οι ενοικιαστές εκκοκκιστηρίων, στα οποία δεν εκκοκ- 
κίζουν οι ιδιοκτήτες τους, είναι υποχρεωμένοι να προμη¬ 
θευτούν νέες άδειες λειτουργίας από τις κατά τόπους 
Υπηρεσίες Βιομηχανίας των Νομαρχιακών Αυτοδιοικήσε¬ 
ων. 

8. Βεβαίωση από Τράπεζα με την οποία συνεργάζεται 
και στην οποία θα αναφέρεται το εγκεκριμένο ύψος πο¬ 
σού για έκδοση εγγυητικών επιστολών για την λήψη προ¬ 
καταβολής ενίσχυσης στο βαμβάκι. 

9. Μέχρι την έναρξη της εκκοκκιστικής περιόδου 2001 - 
2002 πρέπει να υπάρχει κάμερα ικανή να καλύπτει σε 
24ωρη βάση την φάση της παραγωγής στην πρέσα με 
σύγχρονη καταγραφή ημερομηνίας και ώρας για δια- 
σταυρωτικούς ελέγχους. Η ευθύνη καλής λειτουργίας και 
φύλαξης των κασετών ανήκει στην εκκοκκιστική επιχείρη¬ 
ση η οποία και τις αρχειοθετεί κατά ημερομηνία. 

10. Μέχριτην έναρξη της εκκοκκιστικής περιόδου 2000- 
2001 τα εκκοκκιστήρια πρέπει να διαθέτουν ηλεκτρονική 
ζυγαριά για το ζύγισμα του εκκοκκισμένου (στην πρέσα) 
με δυνατότητα αυτόματης εκτύπωσης βάρους, κωδικό 
εκκοκκιστηρίου, γραμμή παραγωγής, αύξουσα αρίθμη¬ 
ση, ημερομηνία και ώρα παραγωγής, και σε γραμμικό κώ¬ 
δικα. 

11. Το αργότερο μέχρι την έναρξη της εκκοκκιστικής 
περιόδου 2001-2002 τα εκκοκκιστήρια πρέπει να διαθέ¬ 
τουν πλήρες μηχανογραφικό σύστημα υποστήριξης. Μη¬ 
χανογραφικό σύστημα για υποστήριξη λογιστηρίου και 
αποθήκης, (παρακολούθηση εισαγωγή σύσπορου, παρα¬ 
γωγή εκκοκκισμένου και διάθεση αυτού, όλα σε επίπεδο 
δέματος) 

12. Εγγυητική επιστολή καλής εκτέλεσης όρων σύμβα¬ 
σης υπέρ ΓΕΔΙΔΑΓΕΠ ή τον φορέα που τον αντικαθιστά, 
για την εξασφάλιση πληρωμής των παραγωγών των συ- 
μπληρωματικώντιμολογίων καθώς καιτηντήρηση εθνικού 
παραρτήματος για τα ποιοτικά χαρακτηριστικά συσπόρου 
ύψους εκατό (100.000.000) εκατομμυρίων δραχμών. 

Επί πλέον για τις παλιές εκκοκκιστικές επιχειρήσεις: 

13. Καταστάσεις τραπέζης ανεξόφλητων επιταγών / 
εντολών και την κατάθεση των χρημάτων για την εξόφλη¬ 
ση των παραγωγών προηγηθεισών εκκοκκιστικών περιό¬ 
δων και για συμπληρωματικά τιμολόγια, που εκδόθηκαν 
λόγω ποιοτικών χαρακτηριστικών, όπως και όλα τα απα¬ 
ραίτητα δικαιολογητικά για την εξόφληση των παραγω¬ 
γών της προηγούμενης περιόδου. 

14. Ονομαστική κατάσταση συνεργατών μεσιτών αυτών 
με τις αντίστοιχες ποσότητες συσπόρου βάμβακος που 
διακίνησε κάθε μεσίτης, κατά την προηγούμενη εκκοκκι- 
στική περίοδο. 

15. Η μη εξόφληση παραγωγών βάση των όρων της 
σύμβασης αγοροπωλησίας κατά το τέλος της εκκοκκιστι- 
κής περιόδου με ευθύνη της εκκοκκιστικής επιχείρησης 
συνεπάγεται τη κατάπτωση της εγγύησης του παρόντος 
άρθρου της παρ. Α 12. 

16. Πριν την έναρξη της εκκοκκιστικής περιόδου, προϊ¬ 
όντα που δεν αφορούν παραγωγή του ίδιου εκκοκκιστη¬ 
ρίου, απομακρύνονται του οικοπεδικού χώρου του εκκοκ¬ 
κιστηρίου εκτός του βαμβακόσπορου εφ' όσον διαθέτει 
σπορελαιουργείο. 

Β. Προϋποθέσεις που διαπιστώνονται ύστερα από έλεγ¬ 
χο του Φορέα. 

Ο Φορέας πριν την έναρξη της εκκοκκιστικής περιόδου 
προβαίνει στους παρακάτω ελέγχους με τριμελείς επι¬ 
τροπές που συστήνονται κατά τόπους, με απόφαση των 
Προϊσταμένων των Περιφερειακών Υπηρεσιών του: 

1. Της τήρησης των προϋποθέσεωντης παραγράφου Α. 

2. Της αρτιότητας και καταλληλότητας των κτιριακών 
εγκαταστάσεων καθώς και της περίφραξης του περιβάλ¬ 
λοντος χώρου αυτού, ο οποίος δεν πρέπει να επικοινωνεί 
με χώρους άλλων δραστηριοτήτων εκτός σπορελαιουρ- 
γείου. 

3. Του μηχανολογικού εξοπλισμού και της αποσφράγι¬ 
σης των μηχανών του εκκοκκιστηρίου. 

4. Πρόσφατες αποδείξεις ή βεβαιώσεις ελεγχου καλής 
λειτουργείας των ζυγαριών της επιχείρησης απο την αρ¬ 
μόδια υπηρεσία Μέτρων και Σταθμών 

5. Της εξασφάλισης στα ελεγκτικά όργανα του Φορέα 
κατάλληλου χώρου (γραφείο) με τον απαραίτητο εξοπλι¬ 
σμό δηλαδή ΡΑΧ, τηλέφωνο και ένα ηλεκτρονικό υπολο¬ 
γιστή με εκτυπωτή και πισάοπι, έτσι ώστε να πληρούνται 
οι αναγκαίες προϋποθέσεις για τη διεκπεραίωση των ερ¬ 
γασιών τους. 

6. Την απογραφή των αποθεμάτων των προϊόντων εκ¬ 
κόκκισης σύμφωνα με την σχετική εγκύκλιο του Φορέα. 

Η μη εξασφάλιση και τήρηση των όρων και προϋποθέ¬ 
σεων έναρξης της λειτουργίας των εκκοκκιστικών επιχει¬ 
ρήσεων, όπως περιγράφονται ανωτέρω συνεπάγεται την 
καθυστέρηση έναρξης παραλαβών συσπόρου μέχρι την 
οριστική τακτοποίησής τους. 

Με εγκυκλίουςτου Φορέα ορίζονται οι λεπτομέρειες για 
τις παραγράφους Α και Β. 

Άρθρο 5. 

Λειτουργία εκκοκκιστικών επιχειρήσεων, Παράδοση - 
Παραλαβή συσπόρου βαμβακιού - Πρωτοβάθμιος 
Έλεγχος - Ισοζύγια. 

Α. Λειτουργία εκκοκκιστηρίων. 

Το ωράριο έναρξης και λήξης των παραλαβών συσπό¬ 
ρου βαμβακιού στα εκκοκκιστήρια ορίζεται από τον Φο¬ 
ρέα. 

Απαραίτητη προϋπόθεση για την έναρξη των παραλα¬ 
βών συσπόρου και της εξαγωγής των προϊόντων εκκόκκι¬ 
σης είναι η παρουσία των αρμοδίων ελεγκτικών οργάνων. 

Τα οχήματα μεταφοράς του συσπόρου βάμβακος, και 
των προϊόντων εκκόκκισης μετά τη λήξη του ωραρίου των 
Α'/βαθμίων επιτροπών και των σχετικών ελέγχων, απομα¬ 
κρύνονται από το χώρο του εκκοκκιστηρίου με ευθύνη 
της εκκοκκιστικής επιχείρησης. 

Β1. Παράδοση και Παραλαβή συσπόρου βαμβακιού 
στα εκκοκκιστήρια. 

Κάθε παραγωγός που προσκομίζει σύσπορο βαμβάκι 
για παράδοση σε εκκοκκιστήριο είναι υποχρεωμένος να 
επιδείξει στα όργανα ελέγχου: 

1. Την Αστυνομική του ταυτότητα. 

Σε περίπτωση μή αυτοπρόσωπης παράδοσης γίνονται 


δεκτά συμβολαιογραφικά πληρεξούσια ή Υπεύθυνη Δή¬ 
λωση του Ν. 1599/86 με πλήρη αναφορά στα στοιχεία του 
εξουσιοδοτούμενου και της ποσότητας που παραδίδει, 
αριθμητικώς και ολογράφως, και με θεώρηση από αστυ¬ 
νομική ή άλλη δημόσια αρχή για το γνήσιο της υπογρα¬ 
φής. Αποκλείονται των εξουσιοδοτήσεων αυτών οι υπάλ¬ 
ληλοι της εκκοκκιστικής επιχείρησης. 

2. Τη Δήλωση εκτάσεων που σπάρθηκαν με βαμβάκι 
(Δήλωση Ο.Σ.Δ.Ε.επικυρωμένη). 

Στο πίσω μέρος της δήλωσης καταγράφεται η ποσότη¬ 
τα που παραδίδεται. Δεν χορηγείται ενίσχυση για την επί 
πλέον ποσότητα που δεν έχει εγκριθεί από τον Φορέα. 

3. Εκκαθαριστικό εφορείας ή βεβαίωση από την εφορία 
για το ΑΦΜ του παραγωγού. 

4. Την Σύμβαση αγοραπωλησίας (σχετ. έντυπο). 

Η σύμβαση είναι πλήρως συμπληρωμένη, σύμφωνα με 
το άρθρο 10 του Καν. (ΕΚ) 1201/89, όπως τροποποιήθηκε 
και ισχύει, υπογεγραμμένη από τους συμβαλλόμενους, 
(πρέπει να περιλαμβάνει έκταση,θέση αγροτεμαχίου και 
τον αριθμό αγροτεμαχίου Ο.Σ.Δ.Ε.) 

Επιπλέον των παραπάνω: 

Φωτοτυπία της άδειας κυκλοφορίας 

Εφ όσον η μεταφορά γίνεται με φορτηγό δημοσίας ή 
ιδιωτικής χρήσης να προσκομίζεται φωτοτυπία της άδει¬ 
ας κυκλοφορίας από τον μεταφορέα και να αρχειοθετεί¬ 
ται μαζί με το δελτίο ποιοτικής και ποσοτικής παραλαβής 
στην επιχείρηση. 

Β2. Κατάσταση ημερησίων παραλαβών και πιστοποιητι¬ 
κό ελέγχου βάμβακος. 

Τα στοιχεία της παραγράφου Β1 θα καταχωρούνται 
στον ηλεκτρονικό υπολογιστή του ελεγκτή στον οποίο θα 
έχει διατεθεί το κατάλληλο λογισμικό μερίμνη του Φορέα. 

Β3. Γενική δειγματοληψία συσπόρου σε ποσοστό 100% 
των παρτίδων. 

Η δειγματοληψία κάθε παρτίδας συσπόρου βάμβακος 
που τίθεται υπό έλεγχο στο εκκοκκιστήριο πραγματοποι¬ 
είται αποκλειστικά από τα δύο συμβαλλόμενα μέρη (εκ- 
κοκκιστής και παραγωγός ή εκπρόσωποι αυτών) σύμφω¬ 
να με τις οδηγίες του ελεγκτικού οργάνου του Φορέα. 

Σε περίπτωση διαφωνίας των συμβαλλομένων ως προς 
την αντιπροσωπευτικότητα του δείγματος, υψηλής πε¬ 
ριεκτικότητας σε ξένες ύλες άνω του 10% ή υγρασίας με¬ 
γαλύτερης του 15%, αυτό λαμβάνεται από το ελεγκτικό 
όργανο του Φορέα παρουσία των ενδιαφερομένων και η 
παρτίδα εισέρχεται στο εκκοκκιστήριο και παραμένει σε 
εκκρεμότητα ως προς την θέση υπό έλεγχο. Τα αποτελέ¬ 
σματα της ως άνω δειγματοληψίας πρέπει να εξάγονται 
μέχρι την επομένη και να συνοδεύονται με σχετικό πρα¬ 
κτικό. Για τα αποτελέσματα ισχύουν οι κυρώσεις του άρ¬ 
θρου 7 παρ. 13. 

Μετά την λήψη, συσκευασία και σφράγιση των δειγμά¬ 
των συσπόρου βάμβακος, παρουσία και ευθύνη του μέ¬ 
λους της Α'/βάθμιας επιτροπής αυτά μεταφέρονται, με 
ευθύνη της εκκοκκιστικής επιχείρησης, στο εργαστήριο 
της τοπικής υπηρεσίας του Φορέα προκειμένου να γίνει η 
ποιοτική ανάλυση αυτών και να προσδιορισθούν τα ποιο¬ 
τικά χαρακτηριστικά του σύσπορου βάμβακος που τέθη¬ 
κε υπό έλεγχο. 

Τα αποτελέσματα της ποιοτικής ανάλυσης κοινοποιού¬ 
νται στην εκκοκκιστική επιχείρηση εντός εύλογου χρόνου 
και πάντως όχι πέραν των πέντε εργασίμων ημερών και 
λαμβάνονται υπόψη από τον Φορέα για την διασφάλιση 

της ελάχιστης τιμής του παραγωγού, σύμφωνα με το πα¬ 
ράρτημα κοινής αποδοχής των συμβαλλόμενων που επι¬ 
συνάπτεται της παρούσης. Τα δείγματα σύσπορου βάμ- 
βακος από τα οποία παρήχθησαν τα αποτελέσματα ποιο¬ 
τικής ανάλυσης, διατηρούνται στα εργαστήρια της 
τοπικής υπηρεσίας του Φορέα για τυχόν επανεξέταση επί 
Ιδνθήμερο μετά την κοινοποίηση των αποτελεσμάτων 
του ποιοτικού ελέγχου. 

Β4. Μερική δειγματοληψία συσπόρου σε ποσοστό του¬ 
λάχιστον 5% των παρτίδων. 

Πραγματοποιείται και ειδική δειγματοληψίας στο 5% 
τουλάχιστον των παρτίδων που τίθενται υπό έλεγχο και 
ανεξάρτητα από την περιεκτικότητα του σύσπορου σε ξέ¬ 
νες ύλες. 

Η λήψη των δειγμάτων γίνεται αποκλειστικά και μόνο 
από μέλος της Α'/βάθμιας τριμελούς επιτροπής ελέγχου 
κατά την κρίση του, με στόχο τον ποιοτικό έλεγχο της 
δειγματοληψίας μεταξύ των συναλλασσομένων και τον 
αποκλεισμό από την ενίσχυση οποιοσδήποτε ποσότητας 
συσπόρου που δεν πληροί τους πιο πάνω όρους και ιδιαί¬ 
τερα εκείνου της περιεκτικότητας σε ξένες ύλες άνω του 
10% και υγρασίας μεγαλύτερης του 15%. 

Όσο αφορά τον έλεγχο της υψηλής περιεκτικότητας σε 
ξένες ύλες ή υγρασία, το αρμόδιο ελεγκτικό όργανο λαμ¬ 
βάνει δείγμα από κάθε παρτίδα, που κατά την κρίση του, 
εμπεριέχει προσμίξεις πάνω από 10% ή υγρασία πάνω 
από 15%. 

Για τα αποτελέσματα ισχύουν οι κυρώσεις του άρθρου 
7παρ. 13. 

Β5. Εγκύκλιοι 

Με εγκυκλίουςτου Φορέα ορίζονται οι λεπτομέρειες για 
την ζύγιση, την δειγματοληψία συσπόρου, γενική σε πο¬ 
σοστό 100% και μερική σε ποσοστό τουλάχιστον 5%, κα¬ 
θώς και την σύνταξη των σχετικών εντύπων. 

Γ. Παραγωγή και διάθεση προϊόντων εκκόκκισης. 

Γ1. Εκκοκκισμένο βαμβάκι. 

1. Κατά την παραγωγή, κάθε δέμα παίρνει αύξουσα 
αρίθμηση, ζυγίζεται και καταγράφεται στο βιβλίο πρέσας 
και αποθήκης. Τα ίδια στοιχεία εκτυπώνονται και σε γραμ¬ 
μικό κώδικα και επικολλούνται στο δέμα σε εμφανές ση¬ 
μείο, με σύγχρονη ύπαρξη του μεταλλικού πλακιδίου το 
οποίο είναι ταυτάριθμο. 

2. Η εκκοκκιστική επιχείρηση υποχρεούται να ενημερώ¬ 
νει το οικείο περιφερειακό γραφείο του Φορέα από την 
προηγούμενη ημέρα της φόρτωσης ότι θα εξάγει προϊό¬ 
ντα από την επιχείρηση για όσο χρονικό διάστημα υπάρ¬ 
χουν αποθέματα. 

3. Κατά την εξαγωγή καταγράφεται ένα έκαστο δέμα με 
το αντίστοιχο βάρος. Ο εντεταλμένος ελεγκτής για τον 
έλεγχο των εξαγωγών ελέγχει και καταγράφει τα δέματα 
και αποστέλλει αντίγραφο στην κεντρική υπηρεσία ΣΔΟΕ 
μέσο ΕΑΧ αυθημερόν. 

4. Εφ’ όσον η μεταφορά γίνεται με φορτηγό δημοσίας ή 
ιδιωτικής χρήσης να προσκομίζεται φωτοτυπία της άδει¬ 
ας κυκλοφορίας από τον μεταφορέα και να αρχειοθετεί¬ 
ται μαζί με το παραστατικό διακίνησης στην επιχείρηση. 

5. Ο Φορέας παρέχει τα απαραίτητα στοιχεία και πλη¬ 
ροφορίες ώστε οι αρμόδιες υπηρεσίες των Υπουργείων 
Οικονομικών και Υπουργείου Γεωργίας καθώς και οι αρ¬ 
μόδιες επιτροπές ελέγχου που προβλέπονται από την 
απόφαση αυτή, να προβαίνουν σε έκτακτους δειγματολη¬ 


πτικούς ελέγχους τόσο στους χώρους λιμανιών όπου 
έχουν προωθηθεί ποσότητες εκκοκκισμένου βάμβακος 
για εξαγωγή, όσο και ελέγχους στις επιχειρήσεις παρα¬ 
λαβής του εκκοκκισμένου. Οι εν λόγω έλεγχοι αφορούν 
κυρίως στα προβλεπόμενα παραστατικά διακίνησης του 
προϊόντος, στην διαπίστωση του δηλωθέντος βάρους του 
φορτίου, με καταμέτρηση των δεμάτων αυτών, καθώς και 
κάθε άλλο πρόσφορο μέσο κατά την κρίση των ελεγκτι¬ 
κών οργάνων. 

Γ2. Γενική δειγματοληψία εκκοκκισμένου σε ποσοστό 
100% για ταξινόμηση. 

Γίνεται καθολική δειγματοληψία από τις εκκοκκιστικές 
επιχειρήσεις. Με εγκυκλίους του Φορέα ορίζονται οι λε¬ 
πτομέρειες. 

Γ3. Μερική δειγματοληψία εκκοκκισμένου σε ποσοστό 
τουλάχιστον 5% των δεμάτων. 

Διενεργείται καθημερινός δειγματοληπτικός έλεγχος 
τουλάχιστον στο 5% των δεμάτων. Με εγκυκλίους του Φο¬ 
ρέα ορίζονται οι λεπτομέρειες. 

Γ4. Λοιπά προϊόντα βάμβακος. 

Με εγκυκλίουςτου Φορέα ορίζονται οι λεπτομέρειες για 
τον τρόπο ελέγχου λοιπών προϊόντων εκκόκκισης (βαμ¬ 
βακόσπορος κλπ). 

Δ. Πρωτοβάθμιος έλεγχος στα εκκοκκιστήρια. 

Ο πρωτοβάθμιος έλεγχος στα εκκοκκιστήρια διενεργεί- 
ται από πρωτοβάθμιες τριμελείς επιτροπές ελέγχου που 
συγκροτούνται με Αποφάσεις των κατά τόπους Προϊστα- 
μένωντων Περιφερειακών Υπηρεσιώντου Φορέα και απο¬ 
τελούνται: 

1. Από μόνιμο Γεωπόνο ή Τεχνολόγο Γεωπονίας ή Ταξι- 
νόμο ή υπάλληλο του Φορέα. Σε περίπτωση μη επαρκούς 
αριθμού των ανωτέρω, είναι δυνατή η χρησιμοποίηση και 
εποχιακού γεωπονικού προσωπικού ή εποχιακών τεχνο¬ 
λόγων γεωπονίας. Το ως άνω μέλος της επιτροπής παρα¬ 
μένει καθ όλη τη διάρκεια των παραλαβών του συσπόρου 
βάμβακος στο χώρο του εκκοκκιστηρίου ασκώντας τα κα¬ 
θήκοντα του, όπως αυτά ορίζονται στηνπαρούσα και σύμ¬ 
φωνα με τις εκάστοτε εγκυκλίους και έγγραφες οδηγίες 
του Φορέα. 

2. Από ένα μόνιμο Γ εωπόνο ή υπάλληλο του Φορέα. 

3. Από ένα έκτακτο Γ εωπόνο ή Τεχνολόγο Γ εωπονίας ή 
ταξινόμο ή άλλο υπάλληλο του Φορέα. 

Τα ως άνω δύο μέλη της επιτροπής ελέγχουν, εκ περι¬ 
τροπής και σε μόνιμη βάση (κάθε μέρα) 2-3 τουλάχιστον 
εκκοκκιστήρια κατά τη διάρκειατου ωραρίου λειτουργίας 
των παραλαβών, σύμφωνα με την παρούσα απόφαση και 
τις εκάστοτε έγγραφες οδηγίες του Φορέα. 

Καθήκοντα προέδρου της πρωτοβάθμιας Επιτροπής 
ασκεί ο κατέχων τον μεγαλύτερο βαθμό μόνιμος Γεωπό- 
νος ή υπάλληλος και επί ομοιοβάθμων ο αρχαιότερος. 

Η πρωτοβάθμια Επιτροπή δύναται να επικουρείται στο 
έργο της και από άλλους υπαλλήλους του Φορέα, εάν 
τούτο κρίνεται αναγκαίο, ιδιαίτερα για τον έλεγχο διακί¬ 
νησης προϊόντων εκκόκκισης, οριζομένων από τον Προϊ¬ 
στάμενο της Περιφερειακής Υπηρεσίας. 

Η ώρα άφιξης και αποχώρησης των μελών της πρωτο¬ 
βάθμιας Επιτροπής από την εκκοκκιστική επιχείρηση θα 
καταχωρείται ενυπογράφως στην κατάσταση ημερησίων 
παραλαβών και στο "Ημερήσιο Δελτίο Ελέγχου των Εκ- 
κοκκιστικών Επιχειρήσεων". 

Οι πρωτοβάθμιες επιτροπές και τα μέλη τους εναλλάσ- 

σονται μεταξύ τους τακτικά ως προς τα ελεγχόμενα εκ¬ 
κοκκιστήρια σε επίπεδο νομαρχιακής αυτοδιοίκησης κα¬ 
τά την περίοδο παραλαβής και εκκόκκισης. 

Έργο της πρωτοβάθμιας Επιτροπής Ελέγχου Εκκοκκι¬ 
στηρίων είναι ο ποσοτικός και ποιοτικός έλεγχοςτόσοτου 
συσπόρου βάμβακος που τίθεται υπό έλεγχο στα εκκοκ¬ 
κιστήρια όσο και των προϊόντων εκκόκκισης, των αποθη- 
κευμένωνποσοτήτων συσπόρου, εκκοκκισμένου και βαμ¬ 
βακόσπορου, των συνθηκών αποθήκευσης αυτών, της εκ¬ 
κόκκισης του συσπόρου, των εξαγωγών καθώς και ο 
έλεγχος των λογιστικών βιβλίων πρέσας και αποθήκης, 
τωνπροβλεπομένων επίσημων παραστατικών διακίνησης 
προϊόντων της εκκοκκιστικής επιχείρησης και τέλος η συ¬ 
μπλήρωση του "Ημερήσιου δελτίου ελέγχου εκκοκκιστι- 
κής επιχείρησης". 

Η πρωτοβάθμια επιτροπή ελέγχου εκτελεί καθημερινά 
δειγματοληπτικό έλεγχο της ποιότητας, του βάρους και 
της υγρασίας του εκκοκκισμένου βάμβακος σε ποσοστό 
5% τουλάχιστον των δεμάτων του συνόλου ανά 24ωρο 
παραγωγής. 

Για επιβεβαίωση των μετρήσεων του δειγματοληπτικού 
ελέγχου 5% της υγρασίας που γίνεται με τα φορητά όρ¬ 
γανα, η ελεγκτική επιτροπή “σπάει” και παίρνει δείγμα 
από το 1% της καθημερινής παραγωγής εκκοκκισμένου 
το οποίο αποστέλλει στο εργαστήριο της τοπικής υπηρε¬ 
σίας του Φορέα. Αυτό εξετάζεται σύμφωνα με τους διε¬ 
θνείς όρους υγρομέτρησης. Η αναδεματοποίηση γίνεται 
παρουσία των ελεγκτικών οργάνων του Φορέα. 

Επίσης γίνεται καθημερινή καθολική δειγματοληψία εκ- 
κοκκισμένου βαμβακιού από τις εκκοκκιστικές επιχειρή- 
σειςγιατηνταξινόμησητού εκκοκκισμένου απότονΦορέα 

Τα δείγματα της καθολικής δειγματοληψίας αποστέλ- 
λονται με ευθύνη της εκκοκκιστικής επιχείρησης στον Φο¬ 
ρέα πριν τον δειγματοληπτικό έλεγχο το 5%. 

Με εγκυκλίουςτου Φορέα ορίζονται οι λεπτομέρειες για 
την περιγραφή όσον αφορά τις αρμοδιότητες της πρωτο¬ 
βάθμιας επιτροπής και τους διενεργούμενους ελέγχους 

Ε ΙΣΟΖΥΓΙΑ. 

Διενεργούνται κατά τη διάρκεια της εκκοκκιστικής πε¬ 
ριόδου "ισοζύγια" ταυτόχρονα σε όλα τα εκκοκκιστήρια 
της χώρας ή μεμονωμένα σε ένα εκκοκκιστήριο, εφόσον 
παρίσταται ανάγκη για ελεγκτικούς λόγους, ισοζύγια δε¬ 
μάτων ή αιφνιδιαστικοί έλεγχοι κατά την κρίση του Φορέα 
μετά από εντολή του Προέδρου αυτού. 

Κατά την διαδικασία του ισοζυγίου διακόπτονται οι πα¬ 
ραλαβές. 

Η ολοκλήρωση ενός ισοζυγίου συντελείται με την εκ¬ 
κόκκιση των αποθεμάτων συσπόρου βάμβακος της επι¬ 
χείρησης και την καταγραφή από τα ελεγκτικά όργανα 
του Φορέα των παραχθέντων προϊόντων της εκκόκκισης 
και των αποθεμάτων (στοιχεία εισαγωγής συσπόρου, πα¬ 
ραγωγής εκκοκκισμένου, αποθεμάτων εκκοκκισμένου, 
αποδόσεων εκκοκκιστηρίου κλπ). 

Τα συντασσόμενα ισοζύγια και τα πρακτικά ελέγχου 
αποστέλλονται στην Κεντρική Υπηρεσία του Φορέα. 

Η επανέναρξη των παραλαβών στις εκκοκκιστικές επι¬ 
χειρήσεις γίνεται με απόφαση του Προέδρου του Φορέα 
μετά την ολοκλήρωση των ισοζυγίων και εφόσον έχει ολο¬ 
κληρωθεί το ισοζύγιο στο 30% τουλάχιστον των εκκοκκι¬ 
στηρίων κατά περιφέρεια, εκτός αν άλλως ορισθεί με ει¬ 
δική απόφαση του Υπουργού Γεωργίας. 


ΣΤ. Δικαιολογητικά για χορήγηση ενίσχυσης που υπο¬ 
βάλλουν οι εκ/κές επιχειρήσεις. 

Η εκκοκκιστική επιχείρηση υποβάλλει: 

- Στο τοπικό γραφείο του Φορέα τα παρακάτω: 

- Αίτηση για θέση υπό έλεγχο συσπόρου βάμβακος 
(έντυπο 7). 

- Αίτηση για πιστοποιητικό ενίσχυσης (έντυπο 9) σύμ¬ 
φωνα με το άρθ. 7 του Καν. (ΕΚ) 1201 /89 όπως τροποποι¬ 
ήθηκε και ισχύει. 

- Αίτηση πληρωμής δικαιούχου για σύσπορο βαμβάκι 
(έντυπο 14). 

Οι παραπάνω αιτήσεις συνοδεύονται από: 

- Μία ή περισσότερες συμβάσεις αγοραπωλησίας συ¬ 
σπόρου βάμβακος. 

- Απόδειξη ποιοτικής και ποσοτικής παραλαβής ή δελτίο 
αποστολής σε περίπτωση πώλησης από τον παραγωγό. 

- Ζυγοταινία ή φωτοτυπία αυτής στην περίπτωση πολ¬ 
λαπλών φορτίων. 

- Φωτοτυπημένη Δήλωση παραγωγού (πίσω σελίδα) για 
κάθε παρτίδα. 

- Τις ορισθείσες μορφές πληρεξουσίων, για περίπτωση 
μη αυτοπρόσωπης παράδοσης του βαμβακιού. 

- Τιμολόγιο αγοράς ή πώλησης. 

- Δήλωση εκκόκκισης για λογαριασμό παραγωγού ή 
ομάδας παραγωγών εφόσον συντρέχει τέτοια περίπτωση 
με όρους που αναφέρονται στον Κανονισμό 1201/89 άρ¬ 
θρο 10 παρ. 3 όπως τροποποιήθηκε και ισχύει. 

- Τις προβλεπόμενες εγγυητικές επιστολές εφ' όσον ζη¬ 
τήσει προκαταβολή ενίσχυσης. 

Οι αιτήσεις για θέση υπό έλεγχο του συσπόρου βάμβα¬ 
κος υποβάλλονται εγγράφως στον Φορέα το αργότερο 
μέχρι 15 Μαρτίου , που έπεταιτου έτους σποράς, η δε εκ¬ 
κόκκιση του ολοκληρώνεται εντός 120 ημερών από την 
ημερομηνία θέσης υπό έλεγχο και πάντως όχι πέραν τις 
31/3 ή σε προγενέστερη ημερομηνία που θα ορίσει ο 
Υπουργός Γ εωργίας. 

- Δήλωση πριν την 20η Απριλίου της σχετικής περιόδου 
που θα αναγράφει την ποσότητα του εκκοκκισμένου βάμ¬ 
βακος που παρήχθη από την ποσότητα συσπόρου που τέ¬ 
θηκε υπό έλεγχο, και την ποσότητα συσπόρου που τέθη¬ 
κε υπό έλεγχο. 

Ζ. Έντυπα τηρούμενα από τις εκκοκκιστικές επιχειρή¬ 
σεις. 

Οι εκκοκκιστικές επιχειρήσεις οφείλουν να τηρούν τα 
πιο κάτω έντυπα: 

- Κατάσταση ημερήσιων παραλαβών συσπόρου βάμβα¬ 
κος. 

- Ημερολόγιο εισαγωγής και εκκόκκισης. 

- Βιβλίο πρέσας εκκοκκιστηρίου. 

- Δελτία απεικόνισης λειτουργίας και παραγωγής εκ¬ 
κοκκιστηρίου κατά βάρδια. 

- Βιβλία αποθήκης και σχετικά παραστατικά καθημερινά 
ενημερωμένα. 

- Δελτία εβδομαδιαίας κίνησης εκκοκκιστηρίου, τηρού¬ 
νται χωριστά από κάθε εκκοκκιστική επιχείρηση. 

- Μηνιαία συγκεντρωτική κατάσταση ελέγχου αποθεμά¬ 
των. 

- Μηνιαίες δηλώσεις συναλλαγών εκκοκκισμένου και 
βαμβακόσπορου. 

Τα ανωτέρω έντυπα και βιβλία πρέπει να είναι πλήρως 
συμπληρωμένα να συντάσσονται στους χρόνους που ορί¬ 
ζονται και να τίθενται στη διάθεση του Φορέα και των ελε- 

γκτικών οργάνων, όποτε αυτά ζητούνται, άλλως, διακό¬ 
πτεται η διαδικασία παραλαβών συσπόρου βάμβακοςτης 
επιχείρησης μέχρι την τακτοποίησή τους. 

Η. Εργασίες και έλεγχοι στα περιφερειακά γραφεία 

Οι εργασίες και έλεγχοι στα περιφερειακά γραφεία του 
Φορέα προβλέπονται σε σχετική εγκύκλιο του Φορέα. 

Άρθρο 6. 

Επανέλεγχοι. 

1 .-Από Δευτεροβάθμια Τριμελή Επιτροπή επανελέγχου 
εκκοκκιστικών επιχειρήσεων. 

Με απόφαση του οικείου Γεν. Γραμματέα Περιφέρειας 
συγκροτείται σε επίπεδο Νομού, Τριμελής Επιτροπή 
Ελέγχου και Επιελέγχου αποτελούμενη από : 

α) ένα γεωπόνο της Γεωργικής Υπηρεσίας της Νομαρ¬ 
χιακής Αυτοδιοίκησης, ως Πρόεδρο, 

β) ένα υπάλληλο Π.Ε. κατηγορίας με εμπειρία στον 
έλεγχο (ελεγκτής) για την εξέταση κυρίωςτων λογιστικών 
βιβλίων και παραστατικών της εκκοκκιστικής επιχείρησης 
που προτείνεται από τη Δ/νση Προσωπικού (Δ.Ο.Υ.) του 
Υπουργείου Οικονομικών, 

γ) ένα μόνιμο γεωπόνο ή υπάλληλο του Φορέα, με τους 
αναπληρωτές τους. 

Κατ’ εξαίρεση και μόνο σε περιπτώσεις που δεν καθί¬ 
σταται δυνατή η διάθεση ενός εκ των δύο γεωπόνων της 
Επιτροπής, αυτή μπορεί να λειτουργεί με τα δύο υπόλοι¬ 
πα μέλη. 

Έργο της Δευτεροβάθμιας Επιτροπής είναι οι αιφνιδια¬ 
στικοί έλεγχοι και επανέλεγχοι των εκκοκκιστικών επιχει- 
ρήσεωντου Νομού, καθ’όλητηδιάρκειατου24ώρουστα 
οριζόμενα από την παρούσα και τους κανονισμούς της 
ΕΕ. 

Προκειμένου να διασφαλιστεί ο συστηματικός και απο¬ 
τελεσματικός έλεγχος των εκκοκκιστικών επιχειρήσεων 
κάθε Δευτεροβάθμια Τριμελής επιτροπή θα είναι αρμόδια 
για τον έλεγχο συγκεκριμένου αριθμού εκκοκκιστικών 
επιχειρήσεων, που δεν μπορεί να είναι πάνω από επτά (7) 
και οι οποίες ορίζονται στη σχετική απόφαση συγκρότη¬ 
σης της Επιτροπής. Στις περιπτώσεις ύπαρξης πάνω από 
επτά (7) επιχειρήσεις στον ίδιο Νομό, συγκροτούνται πε¬ 
ρισσότερες Επιτροπές μεταξύ των οποίων επιμερίζονται 
οι εκκοκκιστικές επιχειρήσεις. 

Η ώρα άφιξης και αποχώρησης της Δευτεροβάθμιας 
Επιτροπής από την επιχείρηση καταχωρείται ενυπογρά- 
φως στην κατάσταση ημερησίων παραλαβών συσπόρου 
βάμβακος της εκκοκκιστικής επιχείρησης, εφ όσον αυτή 
γίνεται κατά την διάρκεια του ωραρίου. 

Η Δευτεροβάθμια Τ ριμελής Επιτροπή ελέγχει κάθε εκ- 
κοκκιστική επιχείρηση τουλάχιστον μία φορά ανά δεκαή¬ 
μερο. 

Για κάθε έλεγχο και επανέλεγχο συντάσσει λεπτομερή 
έκθεση για το πραγματοποιηθέν ελεγκτικό έργο και τα 
αποτελέσματα του ελέγχου και σχετική πρόταση κυρώ¬ 
σεων σύμφωνα μετηνπαρούσα απόφαση ή σχετικές προ¬ 
τάσεις για ενδεχόμενη λήψη πρόσθετων μέτρων βελτίω- 
σηςτου όλου ελεγκτικού μηχανισμού. Η έκθεση που υπο¬ 
γράφεται από τα μέλη της Επιτροπής πιστοποιεί τήν 
τήρηση ή μη των προβλεπομένων διαδικασιών του πρω¬ 
τοβάθμιου ελέγχου, διαβιβάζεται στις υπηρεσίες των με¬ 
λών της Επιτροπής (Δ/νση Προσωπικού Δ.Ο.Υ. του 
Υπουργείου Οικονομικών και Νομαρχιακές Αυτοδιοική¬ 
σεις πρώην Δ/νσεις Γεωργίας) καθώς και στο Υπ. Γεωρ¬ 


γίας (Δ/νσεις ΠΑΠ-ΦΜΚ και Ο.Α.Β.Ι.Π.), στην Περιφερεια¬ 
κή Υπηρεσία και την Κεντρική Υπηρεσία του Φορέα. 

2.-Από Κεντρική Επιτροπή Ελέγχου - Εποπτείας και 
Ελέγχου του Κοινοτικού Καθεστώτος. 

Με απόφαση του Υπουργού Γεωργίας συγκροτείται Κε¬ 
ντρική Επιτροπή Ελέγχου από υπαλλήλους του Υπουρ¬ 
γείου Γεωργίας, του Φορέα, του ΟΠΕΚΕΠΕ και ενδεχο¬ 
μένως και με συμμετοχή υπαλλήλων άλλων Υπουργείων 
και Φορέων. 

Έργο της Επιτροπής αυτής είναι η γενική εποπτεία και 
ο έλεγχος όλων των φάσεων παραγωγής - παραλαβής 
του συσπόρου βάμβακος - η εκκόκκιση και διακίνηση των 
προϊόντων αυτής από τα εκκοκκιστήρια. Η επιτροπή θα 
αξιολογείτο συστήματα ελέγχου και θα υποβάλει προτά¬ 
σεις για τη βελτίωση τους, θα πιστοποιεί την τήρηση ή μή 
των προβλεπόμενων διαδικασιών πρωτοβάθμιου και δευ¬ 
τεροβάθμιου ελέγχου, την ομοιομορφία εφαρμογής του 
καθεστώτος ενίσχυσης στο βαμβάκι. Επίσης εκτός από 
την έκθεση αποτελεσμάτων ελέγχου που θα υποβάλλει 
σε όλες τις αρμόδιες υπηρεσίες, θα προτείνει τις διαδικα¬ 
σίες κυρώσεων και ποινών για όσους καταστρατηγούν τις 
διαδικασίες εφαρμογής της παρούσας και των Καν. ΕΕ. 

Οι έλεγχοι κυρίως αφορούν: 

- στη διενέργεια δειγματοληπτικών επανελέγχων στο 
σύνολο των ελέγχων που πραγματοποιούνται τόσο από 
τις Πρωτοβάθμιες όσο καιτιςΔευτεροβάθμιες Επιτροπές 
Ελέγχου, 

- στην εξέταση περιπτώσεων καταγγελιών σχετικά με 
τους ελέγχους. 

- στη διακίνηση των προϊόντων συσπόρου βάμβακος 
από τα εκκοκκιστήρια προκειμένου να ελεγχθούν οι πο¬ 
σότητες συσπόρου βάμβακος που έχουν παραληφθεί 
από αυτά, 

- στη πραγματοποίηση οποιονδήποτε άλλων ελέγχων, 
στους παραγωγούς στις εκκοκκιστικές επιχειρήσεις, 
στον Φορέα, για διαπίστωση της εφαρμογής του κοινοτι¬ 
κού Καθεστώτος σύμφωνα με τους σχετικούς κανονι¬ 
σμούς της Ευρωπαϊκής Ένωσης και της παρούσας από¬ 
φασης. 

Η διενέργεια των ελέγχων της επιτροπής πρέπει να γί¬ 
νεται με το στοιχείο της μυστικότητας και του αιφνιδια¬ 
σμού. Η επιτροπή συγκαλείται από τον πρόεδρό της του¬ 
λάχιστον δύο φορές το μήνα κατά την εκκοκκιστική πε¬ 
ρίοδο του βάμβακος και αποφαίνεται για τις ενέργειες και 
ελέγχους που πρέπει να προβεί κατά την περίοδο αυτή. 
Την επιτροπή μπορεί να συγκαλέσει εκτάκτως ο Υπουρ¬ 
γός. 

Οι δαπάνες για εκτός έδρας μετακινήσεις, οδοιπορικά 
έξοδα και υπερωριακή απασχόληση των υπαλλήλων των 
άλλων υπηρεσιακών μονάδων πέραν εκείνων του Φορέα, 
των Πρωτοβαθμίων, Δευτεροβαθμίων Επιτροπών καθώς 
και της Κεντρικής Επιτροπής Ελέγχων θα καλύπτονται 
από πιστώσεις του Φορέα σύμφωνα με τις κείμενες δια¬ 
τάξεις. 

Άρθρο 7. 

Κυρώσεις (Διοικητικά Μέτρα) 

1. Στις περιπτώσεις ανακριβών Δηλώσεων του ΟΣΔΕ 
από βαμβακοπαραγωγούς επιβάλλεται πρόστιμο ίσο με 
πενήντα χιλιάδες (50.000) δρχ. το στρέμμα, όταν διαπι¬ 
στώνεται θετική ή αρνητική απόκλιση μεγαλύτερη του 
ενός (1) στρέμματος. 

2. Το παραπάνω πρόστιμο επιβάλλεται με απόφαση του 
Δ.Σ.του Φορέα, για τις περιπτώσεις του άρθρου 2,2 των 
δηλώσεων και των σχετικών εκθέσεων των ελεγκτών και 
βεβαιώνεται ως Δημόσιο έσοδο υπέρ του κρατικού προϋ¬ 
πολογισμού. 

3. Οι διοικητικές ποινές της παρ. 12 επιβάλλονται και 
στην περίπτωση παραβίασης της σφράγισης των εκκοκ- 
κιστικών μηχανών από την εκκοκκιστική επιχείρηση. 

4. Τυχόνπαράβασησ'ότιαφοράταπροβλεπόμενα στην 
παρ. Ατού άρθρου 5 επισύρει ποινή διακοπής αμέσως και 
μέχρι δέκα (10) εργάσιμες ημέρες των παραλαβών συ- 
σπόρου βάμβακος με Απόφαση του Προέδρου του Φο¬ 
ρέα αφού προηγουμένως κληθεί ο υπεύθυνος της επιχεί¬ 
ρησης να εκθέσει τις απόψεις του. 

5. Σε περίπτωση ελέγχου στις αποθήκες συσπόρου αν 
διαπιστωθούν ποσότητες με ξένες ύλες άνω του 10% ή 
ποσότητες νοθευμένες εκτιμάται η ποσότητα και συντάσ- 
σεται πρακτικό βάσει του οποίου αποκλείεται η ποσότητα 
από τις ενισχύσεις. 

6. Κατά τη διενέργεια ελέγχου οι επιτροπές διενεργούν 
δειγματοληψία στις αποθήκες της επιχείρησης και αν δια¬ 
πιστωθεί σύσπορο βαμβάκι με ποσοστό υγρασίας άνω του 
15 % επιβάλλεται άμεσα παύση παραλαβών μέχρι εκκόκκι¬ 
ση των αποθεμάτων συσπόρου (μεμονωμένο ισοζύγιο). 
Στη συνέχεια εκτιμάται η ποσότητα, συντάσσεται σχετικό 
πρακτικό το οποίο συνυπογράφεται από τον υπεύθυνο της 
εκκοκκιστικής επιχείρησης. Η εν λόγω ποσότητα χαρακτη¬ 
ρίζεται ως μη επιλέξιμη και δεν επιδοτείται. 

7. Αν διαπιστωθεί υποβάθμιση του συσπόρου βαμβακι¬ 
ού από κακή αποθήκευση στις αποθήκες του εκκοκκιστη¬ 
ρίου, σε σύγκριση μετά δείγματα συσπόρου που έχει πα- 
ραλάβει, επιβάλλεται με Απόφαση του Προέδρου του Φο¬ 
ρέα διακοπή παραλαβών μέχρι 10 ημέρες αφού 
προηγουμένως κληθεί ο υπεύθυνος της επιχείρησης να 
εκθέσει τις απόψεις του. 

8. Αν διαπιστωθεί ότι δέματα εκκοκκισμένου βάμβακος 
διατηρούνται σε προαύλια ακάλυπτα ή επί γυμνού εδά¬ 
φους ή επί ακαταλλήλων καταστρωμάτων που έχει ως συ¬ 
νέπεια την ποιοτική υποβάθμισήτου, επιβάλλεται, με από¬ 
φαση του Υπουργού Γεωργίας ύστερα από πρόταση του 
Φορέα, πρόστιμο μέχρι διπλάσιο της αξίας της διαπι- 
στουμένης υποβάθμισης (αβαρίας) του εκκοκκισμένου 
βάμβακος αφού προηγουμένως κληθεί ο υπεύθυνος της 
επιχείρησης να εκθέσει τις απόψεις του. 

9. Στην περίπτωση κατά την οποία διαπιστωθεί ότι ει- 
σήλθε στο εκκοκκιστήριο μικρότερη ποσότητα βάμβακος 
από εκείνη που καταγράφει στα επίσημα βιβλία με στόχο 
την παράνομη είσπραξη μή οφειλομένης επιδοτήσεως 
τότε: 

α. Στον ιδιοκτήτη της επιχείρησης επιβάλλεται πρόστι¬ 
μο, με απόφαση του Δ. Σ. του Φορέα που ανέρχεται μέχρι 
το 100/πλάσιο της αντίστοιχης αξίας της διαπιστωθείσης 
επί πλέον ποσότητας. Εκτός αυτού επιβάλλονται και οι κυ¬ 
ρώσεις της παρ. 12. 

β. Στον παραγωγό που διαπιστωθεί ότι συμμετέχει στην 
παραβίαση του κοινοτικού καθεστώτος επιβάλλεται με 
απόφαση του Δ.Σ. του Φορέα πρόστιμο μέχρι και το 
20πλάσιο της αντίστοιχης αξίας της διαπιστωθείσης επι¬ 
πλέον ποσότητας και δεν έχει δικαίωμα υποβολής δήλω¬ 
σης καλλιέργειας για βαμβάκι για 2 έτη. 

γ. Τα όργανα ελέγχου για τα οποία προκύπτει ευθύνη 
παραπέμπονται στο Υπηρεσιακό Συμβούλιο. Η πειθαρχι¬ 
κή διαδικασία είναι ανεξάρτητη της ποινικής. 


δ. Τα επιβαλλόμενα σύμφωνα με την παρούσα χρηματι¬ 
κά πρόστιμα βεβαιώνονται από τους επιβάλλοντες αυτά 
στις αρμόδιες Δημόσιες Οικονομικές Υπηρεσίες και ει- 
σπράττονται ως δημόσια έσοδα κατά τις διατάξεις του 
Κώδικα Είσπραξης Δημοσίων Εσόδων (ΚΕΔΕ), όπως αυ¬ 
τός ισχύει κάθε φορά. 

ε. Κάθε τρίτος εμπλεκόμενος διώκεται ποινικά. 

10. Αν διαπιστωθεί προσπάθεια του παραγωγού να εισά¬ 
γει στα εκκοκκιστήρια φορτίο συσπόρου βάμβακος στο 
εσωτερικό του οποίου έχει τοποθετηθεί ποσότητα συσπό¬ 
ρου με ξένες προσμίξεις πάνω από 10% ισχύουν τα εξής: 

α. Η ποσότητα του συσπόρου βάμβακος της νοθευμέ¬ 
νης παρτίδας αποκλείεται στο σύνολό της από κάθε κοι¬ 
νοτική ενίσχυση. 

β. Αφαιρείται αμέσως η Δήλωση καλλιέργειας του πα¬ 
ραγωγού από τα αρμόδια ελεγκτικά όργανα και δεν έχει 
δικαίωμα υποβολής δήλωσης καλλιέργειας για βαμβάκι 
για την επόμενη καλλιεργητική περίοδο. 

γ. Σε περίπτωση που διαπιστωθεί ότι και η εκκοκκιστική 
επιχείρηση ήταν σε γνώση της προσπάθειας του παρα¬ 
γωγού να εξαπατήσει τα ελεγκτικά Όργανα εφαρμόζο¬ 
νται γι’ αυτήν οι διατάξεις της παραγράφου 12 του παρό¬ 
ντος άρθρου. 

δ. Κάθε τρίτος εμπλεκόμενος διώκεται ποινικά. 

11. Στην περίπτωση κατά την οποία χρησιμοποιείται δή¬ 
λωση καλλιέργειας παραγωγού για την παράδοση συ¬ 
σπόρου βάμβακος που δεν ανήκει σ' αυτόν αυτός οφείλει 
να καταγγείλει αμέσως το γεγονός αυτό στον Φορέα. 

Στην αντίθετη περίπτωση τεκμαίρεται αμάχητα ότι συ- 
νέπραξε στην ως άνω μη νόμιμη χρήση της Δήλωσης Καλ¬ 
λιέργειας και επιβάλλεται σε αυτόν, όπως και σε αυτόν 
που ανήκει η ποσότητα που παρεδόθη, η ποινή που προ- 
βλέπεται από την παρ 9 β. 

Κάθε τρίτος εμπλεκόμενος διώκεται ποινικά. 

12. Αν διαπιστωθεί ότι επιχειρείται παραπλάνηση ή εξα¬ 
πάτηση για την είσπραξη μη δικαιουμένων ενισχύσεων, ή 
άρνηση ή παρεμπόδιση καθ’ οποιονδήποτε τρόπο των 
ελέγχων των εντεταλμένων οργάνων, όπως επίσης παρά¬ 
βαση ή μη εφαρμογή των υποχρεώσεων των εκκοκκιστι- 
κών επιχειρήσεων, σύμφωνα με τους Κανονισμούς την 
Εθνική Νομοθεσία και τις έγγραφες οδηγίες του Φορέα, 
διακόπτεται αμέσως και μέχρι δέκα (10) εργάσιμες ημέ¬ 
ρες η παραλαβή συσπόρου βάμβακος με απόφαση του 
Προέδρου του Φορέα του άρθρου 1 παρ. 2. Επίσης δύνα- 
ται να επιβληθεί με απόφαση του Υπουργού Γεωργίας, 
ύστερα από πρόταση του Φορέα, η διοικητική ποινή της 
διακοπής των παραλαβών του εκκοκκιστηρίου μέχρι (6) 
μήνες περιόδου παραλαβής συσπόρου (τυχών υπόλοιπο 
ποινής μεταφέρεται στην επόμενη περίοδο) καθώς και 
πρόστιμο από πέντε εκατομμύρια (5.000.000) μέχρι πενή¬ 
ντα εκατομμύρια (50.000.000) δραχμές. 

13. Σε περίπτωση που το αποτέλεσμα της ανάλυσης δεί¬ 
ξει περιεκτικότητα σε ξένες ύλες πάνω από 10% ή υγρα¬ 
σία πάνω από 15% τότε η συγκεκριμένη παρτίδα θα απο¬ 
κλεισθεί της κοινοτικής ενίσχυσης. Επιπλέον, η εν λόγω 
ποσότητα θα αφαιρεθεί από την συνολική ποσότητα σύ- 
σπορου που τέθηκε υπό έλεγχο στο εκκοκκιστήριο, η δε 
ποσότητα ινών που πρόκειται να παραχθεί, με βάση τα 
αποτελέσματα του δείγματος, θα αφαιρεθεί από τη συνο¬ 
λική παραγωγή της επιχείρησης. 

14. Τα όργανα ελέγχου, για τα οποία προκύπτει ευθύνη, 
παραπέμπονται στο Υπηρεσιακό Συμβούλιο. Η πειθαρχι¬ 
κή διαδικασία είναι ανεξάρτητη της ποινικής. 

15. Σε περίπτωση που απαιτείται η χρήση των στοιχείων 
της κάμερας για διασταυρωτικό έλεγχο και για οποιονδή- 
ποτε λόγο αυτά δεν είναι δυνατόν να παρασχεθούν (π.χ. 
απώλεια ή καταστροφή κασέτας) τότε αυτό συνηγορεί σε 
βάρος της επιχείρησης για τον συγκεκριμένο έλεγχο 
εκτός εάν το περιστατικό αυτό οφείλεται σε αποδεδειγ¬ 
μένο γεγονός ανώτερης βίας οπότε συνεκτιμώνταιτα λοι¬ 
πά στοιχεία. 

16. Α) Σε περίπτωση βεβαίωσης αχρεωστήτως κατα- 
βληθέντων ενισχύσεων εφαρμόζονται τα προβλεπόμενα 
στον νόμο 2520/97 (ΦΕΚ 173/Α) άρθρο 28 όπως τροπο¬ 
ποιήθηκε με τον νόμο 2732/99 (ΦΕΚ 154/Α) 

Β) Σε περίπτωση καταλογισμού αχρεωστήτως κατα- 
βληθέντων ενισχύσεων μετά από κατασταλτικό έλεγχο 
του Ελεγκτικού Συνεδρίου στους λογαριασμούςτου ΕΛΕ- 
ΓΕΠ εφαρμόζονται οι διατάξεις του νόμου 992/79 (ΦΕΚ 
280/Α) άρθρο 27 παρ. 1 και 3. 

Γ) Οι ακυρωθείσες πράξεις καταλογισμού αχρεωστή¬ 
τως καταβληθέντων ενισχύσεων από την Ολομέλεια ή 
τμήμα του Ελεγκτικού Συνεδρίου για τυπικούς λόγους, 
επαναλαμβάνονται από τους αρμόδιους προς τούτο φο¬ 
ρείς, μετά από υπόδειξη του Νομικού Συμβουλίου του 
Κράτους για την ορθότητα της επανυποβολής τους. 

Δ) Διευκρινίζεται ότι τα αναφερόμενα στην παράγραφο 
5 του άρθρου 28 του νόμου 2520/97υ όπως αυτός τροπο¬ 
ποιήθηκε από τον 2732/99, ως νομικά πρόσωπα νοούνται 
οι επιχειρήσεις. 

Για τις διαπιστούμενες παραβάσεις μπορεί να ασκηθεί 
και ποινική δίωξη, ή η επιβολή άλλων ποινικών, αστικών ή 
διοικητικών κυρώσεων αν συντρέχουν οι προϋποθέσεις, 
του αρθ.22του Ν.Δ.3854/1958 (ΦΕΚΑΊ60) ήτου άρθρου 
5 του Ν 1206/1981 (ΦΕΚΑ’ 268) ή άλλης Εθνικής Νομοθε¬ 
σίας. 

Άρθρο 8. 

Προσδιορισμός του επιλέξιμου προς ενίσχυση βάρους. 

Παρτίδα εκκοκκισμένου καθορίζεται η ποσότητα που 
προκύπτει από το ισοζύγιο. 

Αποκλίσεις αποδόσεων μεταξύ των ισοζυγίων πέραν 
του 3% πρέπει να δικαιολογούνται, κυρίως από τα αποτε¬ 
λέσματα των εργαστηριακών εξετάσεων δειγμάτων συ- 
σπόρου. 

Αποκλίσεις μεταξύ αποδόσεων ημέρας και ισοζυγίου 
πέραν του 3% πρέπει να δικαιολογούνται επαρκώς. 

Οι αποδόσεις των εκκοκκιστικών επιχειρήσεων επαλη¬ 
θεύονται και με τις αποδόσεις που προκύπτουν από την 
ταξινόμηση δειγμάτων συσπόρου κατά ισοζύγιο και δεν 
πρέπει να διαφέρουν πέραν του 2% . 

Η παραγωγή δεμάτων κατά βάρδια δεν μπορεί να υπερ¬ 
βαίνει την ελεγχθείσα - διαπιστωθείσα "μεγίστη εφικτή δυ¬ 
ναμικότητα". Ο έλεγχος-διαπίστωση της "μεγίστης εφι¬ 
κτής δυναμικότητας" γίνεται συμφωνία του εκπροσώπου 
της εκκοκκιστικής επιχείρησης. 

Ως επιλέξιμο βάρος εκκοκκισμένου βαμβακιού λαμβά- 
νεται το μικρότερο που προκύπτει από την σύγκριση: ανα¬ 
γραφόμενο στα βιβλία, ζυγίσεις 5%, πωλήσεις εκκοκκι- 
σμένου, και οποιονδήποτε άλλο έλεγχο που αφορά ζυγί¬ 
σεις. 

Τα αποτελέσματα των ελέγχων χρησιμοποιούνται σύμ¬ 
φωνα με τους Καν. ΕΚ και κοινοποιούνται στο Υπουργείο 
Γεωργίας και στις εκκοκκιστικές επιχειρήσεις. 

Η απόδοση σε ίνες οριστικοποιείται βάσει των ελέγχων 


του Φορέα ή άλλων Κοινοτικών και Εθνικών Ελέγχων και 
συγκεκριμένα: 

α). Ως βάση υπολογισμού λαμβάνεταιτο ισοζύγιο μετά 
τις πιθανές μειώσεις των ελέγχων. 

β). Από το μικτό εκκοκκισμένο αφαιρείται το απόβαρο 
των δεμάτων. 

γ). Προστίθεται η ποσότητα που λαμβάνεται ως δείγμα 
για τα ποιοτικά χαρακτηριστικά. 

δ). Απομειώνονται οι αρνητικές αποκλίσεις από τον 
έλεγχο του βάρους στο 5% τουλάχιστον των δεμάτων. 

ε). Υπερβολικές ημερήσιες αποδόσεις που καταχωρού- 
νται στο ημερολόγιο εισαγωγής και εκκόκκισης και στα 
εβδομαδιαία δελτία, με απόκλιση πέραν του 3 % από την 
απόδοση του ισοζυγίου δεν γίνονται δεκτές εκτός αν δι¬ 
καιολογούνται, κυρίως από τα αποτελέσματα των εργα¬ 
στηριακών εξετάσεων δειγμάτων συσπόρου. 

Απομειώνεται επίσης αναλόγως το βάρος του εκκοκκι- 
σμένου για τον προσδιορισμό των ενισχυόμενων ποσοτή¬ 
των συσπόρου, όπως παρακάτω: 

στ). Το βάρος του εκκοκκισμένου βάμβακος προσαρ¬ 
μόζεται με βάσει την υγρασία και τα ποιοτικά χαρακτηρι¬ 
στικά σύμφωνα με το παράρτημα Β του Καν (ΕΚ) 1201/89 
όπως τροποποιήθηκε και ισχύει. 

ζ). Αν η ποσότητα εκκοκκισμένου βαμβακιού είναι κατώ¬ 
τερη ή ίση με 33% της ποσότητος μη εκκοκκισμένου βάμ¬ 
βακος που έχει εισαχθεί στην επιχείρηση εκκόκκισης, η 
ενίσχυση χορηγείται στην ποσότητα εκκοκκισμένου βάμ¬ 
βακος πολλαπλασιαζόμενη επί 100 και διαιρούμενη δια 
32. 

η). Αν η ποσότητα εκκοκκισμένου βαμβακιού είναι ανώ¬ 
τερη από 33% της ποσότητας μη εκκοκκισμένου βάμβα¬ 
κος που εισέρχεται στο εκκοκκιστήριο, η ενίσχυση κατα¬ 
βάλλεται στην ποσότητα του μη εκκοκκισμένου βάμβα¬ 
κος, πολλαπλασιαζόμενης επί 33 και διαιρούμενης δια 32. 

θ). Η επιλέξιμη ποσότητα συσπόρου βαμβακιού επί τον 
συντελεστή προσαρμογής μας δίνει την τελική προσαρ¬ 
μοσμένη επιλέξιμη ποσότητα του συσπόρου βαμβακιού. 

ι). Τα στοιχεία των αποτελεσμάτων κοινοποιούνται στις 
εκκοκκιστικές επιχειρήσεις για πιθανές ενστάσεις εντός 
τριών (3) ημερών από την ανακοίνωση τους. 

Άρθρο 9. 

Διαδικασία αναγνώρισης των δικαιολογητικών για την 
εκκαθάριση της οικονομικής ενίσχυσης και την 
καταβολή της στους δικαιούχους. 

Γ ενικά: 

Η Κοινοτική ενίσχυση καταβάλλεται στις εκκοκκιστικές 
επιχειρήσεις σύμφωνα με τους Κανονισμούς της Κοινό¬ 
τητας εφόσον υποβάλλουν τα απαιτούμενα προς τούτο 
δικαιολογητικά που προβλέπονται από τους Κανονι¬ 
σμούς, την παρούσα απόφαση και τις εγκυκλίους του Φο¬ 
ρέα. 

Η καταβολή της αξίας του συσπόρου βάμβακος από τις 
εκκοκκιστικές επιχειρήσεις προς τους βαμβακοπαραγω¬ 
γούς, γίνεται μόνο με αυτόματη πίστωση σε λογαριασμό 
του παραγωγού στην ΑΤΕ και στην αιτιολογία να αναφέ- 
ρεται υποχρεωτικά ο αριθμόςτιμολογίου, ο αριθμός παρ¬ 
τίδας, τα κιλά και η συνολική αξία. 

Η εκκοκκιστική επιχείρηση θα καταθέτει το συνολικό 
ποσό κάθε ημερήσιας κατάστασης (με τα στοιχεία που 
αναγράφονται παρακάτω) στην Τράπεζα με την οποία συ¬ 
ναλλάσσεται. 

Ειδικότερα κάθε εκκοκκιστική επιχείρηση συντάσσει 
Ημερήσιες Καταστάσεις των παρτίδων κατά αύξοντα 
αριθμό κάθε ημέρας, στις οποίες θα περιλαμβάνονται, το 
επώνυμο, το όνομα, το πατρώνυμο ή όνομα συζύγου, η 
κοινότητα και ο αριθμός ταυτότητας κάθε παραγωγού κα¬ 
θώς επίσης και ο αριθμός του εκδοθέντος τιμολογίου και 
η εντολή αυτόματης πληρωμής και το πληρωτέο ποσό. 

Σφραγισμένο και υπογεγραμμένο έντυπο της κατάστα¬ 
σης αυτής θα παραδίδεται στον Φορέα ως αποδεικτικό 
εξόφλησης. 

Στην περίπτωση που το σύσπορο βαμβάκι τίθεται υπό 
έλεγχο μετά την 30/9, η εκκοκκιστική επιχείρηση οφείλει 
να καταβάλλει στον παραγωγό, το σύνολο της αξίας του 
προϊόντος εντός τριάντα (30) ημερών το αργότερο από 
της εισόδου του βαμβακιού στο εκκοκκιστήριο, ειδάλλως 
διακόπτονται οι παραλαβές. 

Σε περίπτωση που η εκκοκκιστική επιχείρηση έχει υπο¬ 
βάλλει εντός 5 ημερών αίτηση προκαταβολής από την 
ημέρα θέσης υπό έλεγχο και δεν έχει εκδοθεί εντολή πλη¬ 
ρωμής εντός 30 ημερών χωρίς δική της υπαιτιότητα πα- 
ρατείνονται οι παραλαβές για το αντίστοιχο διάστημα μέ¬ 
χρι την έκδοση εντολής. 

Ο Φορέας αναγνωρίζει το δικαίωμα ενίσχυσης στην πο¬ 
σότητα συσπόρου βάμβακος που έχει τεθεί υπό έλεγχο 
και η οποία έχει εκκοκκιστεί κατά τη διάρκεια της περιό¬ 
δου που αναφέρεται στο άρθρο 5 της παρούσας απόφα¬ 
σης, έχει τηρηθεί ο όρος της ελάχιστης τιμής στον παρα¬ 
γωγό και έχουν ολοκληρωθεί οι προβλεπόμενοι έλεγχοι 
των προϊόντων εκκόκκισης βάσει των κανονισμών της ΕΕ 
και της παρούσας. 

Προκαταβολές 

Μετά την υποβολή της αίτησης για θέση υπό έλεγχο χο¬ 
ρηγείται στους ενδιαφερομένους, οι οποίοι υποβάλλουν 
σχετική αίτηση, εντός δέκα (10) εργασίμωνημερώντο αρ¬ 
γότερο προκαταβολή επί της ενίσχυσης, υπό τον όρο ότι 
έχει συσταθεί εγγύηση τουλάχιστον ίση με 110% της χο¬ 
ρηγούμενης ενίσχυσης, σύμφωνα με το άρθρο 9 του καν. 
(ΕΚ) 1201/89. Ωστόσο, η ενίσχυση μπορεί να προκατα- 
βληθεί από τις 16 Οκτωβρίου που έπεται της έναρξης της 
περιόδου εμπορίας. 

Ο Φορέας, αφού παραλάβειτα απαραίτητα δικαιολογη- 
τικά και προβεί στην αναγνώριση και εκκαθάριση της δα¬ 
πάνης, διαβιβάζει αυτά στην ΓΕΔΙΔΑΓΕΠ ή τον φορέα που 
την αντικαθιστά, προκειμένου να εκδώσειτην εντολή πλη¬ 
ρωμής του δικαιούχου. 

Εγγυητικές Επιστολές 

Η εγγυητική επιστολή για την χορήγηση προκαταβολής 
της ενίσχυσης υπέρ ΓΕΔΙΔΑΓΕΠ ή του φορέα που την 
αντικαθιστά, θα περιλαμβάνει τα παρακάτω στοιχεία και: 

α. Η ισχύς της εγγυητικής επιστολής να είναι αορίστου 
χρόνου. 

β. Σε αυτή να αναφέρεται η ποσότητα βάμβακος της αι- 
τούμενης προκαταβολής. 

γ. Το ύψος του ποσού της εγγυητικής να είναι το 110 % 
της αιτούμενης προκαταβολής ενίσχυσης. 

δ. Η χορηγούμενη προκαταβολή της ενίσχυσης να κα¬ 
τατίθεται σε δεσμευμένο και ανέκκλητο λογαριασμό της 
εκκοκκιστικής επιχείρησης για πληρωμή των δικαιούχων 
παραγωγών βάμβακος και μόνο. 

ε. Η αξία για την οποία εκδίδεται η παραπάνω εγγυητική 
επιστολή εκχωρείται στις Τράπεζες που έχουν εκδώσει 


την εγγυητική επιστολή για την εξόφληση και μόνο των δι¬ 
καιούχων παραγωγών. 

στ. Η ανωτέρω εγγυητική επιστολή θα καταπίπτει, πλέ¬ 
ον των άλλων, εφόσον: 

1. αποδεσμευτεί η κατατεθείσα στο δεσμευμένο λογα¬ 
ριασμό προκαταβολή της ενίσχυσης για πληρωμή των δι¬ 
καιούχων παραγωγών χωρίς αυτή να έχει πραγματοποιη¬ 
θεί. 

2. οι δικαιούχοι παραγωγοί δεν εισπράξουν την αξία του 
τιμολογίου της ποσότητας για την οποία έχει εκδοθεί η εγ¬ 
γυητική επιστολή. 

3. Η παρούσα εγγυητική επιστολή καταπίπτει άμεσα με¬ 
τά από έγγραφη ειδοποίηση της Τράπεζας από τον Φο¬ 
ρέα για περιπτώσεις που αναφέρονται σε αυτήν. 

Τυχόν άσκηση ένδικου μέσου δεν αναστέλλει την κατά¬ 
πτωση. 

Εάν κατά την εφαρμογή των ανωτέρω εκκοκκιστική επι¬ 
χείρηση δεν ζητήσει προκαταβολή της ενίσχυσης από τον 
Φορέα εντός πέντε (5) εργάσιμων ημερών από την ημε¬ 
ρομηνία θέσης υπό έλεγχο του σύσπορου ή δεν προσκο¬ 
μίσει εγγυητική επιστολή για την λήψη προκαταβολής κα¬ 
τά τη διάρκεια της πρώτης ημέρας παραλαβών της επό¬ 
μενης εβδομάδος, διακόπτονται άμεσα οι παραλαβές 
συσπόρου και μέχρις ότου η εκκοκκιστική επιχείρηση 
συμμορφωθεί προς τα ανωτέρω. 

Η εγγυητική αυτή που χρησιμοποιείται για τη λήψη προ¬ 
καταβολής της ενίσχυσης αποδεσμεύεται ύστερα από 
την προσκόμιση των αποδεικτικών στοιχείων εξοφλήσε- 
ως των παραγωγών, με βάση την προσωρινή συνυπευθυ- 
νότητα και με την οριστικοποίηση της ενίσχυσης, την 
έγκριση πληρωμής εξόφλησης από τη ΓΕΔΙΔΑΓΕΠ ή τον 
φορέα που την αντικαθιστά, τη βεβαίωση κατάθεσης των 
χρημάτων για την πληρωμή των παραγωγών και όταν οι 
λογαριασμοί της ΓΕΔΙΔΑΓΕΠ ή του φορέα που την αντι¬ 
καθιστά, κηρυχθούν ως ορθώς έχοντες από τον αρμόδιο 
Πάρεδροτου Ελεγκτικού Συνεδρίου. 

Εξοφλήσεις 

Η πληρωμή των παραγωγών αποδεικνύεται με την κα¬ 
τάθεση εκ μέρους των εκκοκκιστικών επιχειρήσεων στο 
Φορέα των Καταστάσεων σφραγισμένων και υπογεγραμ¬ 
μένων από τις Τράπεζες μετις οποίες συναλλάσσονται ότι 
κατέθεσαν, στον παραπάνω δεσμευμένο και ανέκκλητο 
λογαριασμό υπέρ των παραγωγών, τα χρήματα για την 
πληρωμή των παραγωγών που υπάρχουν στην κατάστα¬ 
ση αυτή και μόνον. 

Η πληρωμή του υπολοίπου ποσού της αξίας του προϊό¬ 
ντος, όπως αυτό θα διαμορφωθεί μετά την οριστικοποίη¬ 
ση της μείωσης της ενίσχυσης (συνυπευθυνότητας) και 
τυχόν ποιοτικών διαφορών του εισκομισθέντος προϊό¬ 
ντος, ως προς την ποιότητα "τύπος 11 , γίνεται μετά από 
προηγούμενη κατάθεση του υπολοίπου, της ενίσχυσης 
από την αρμόδια Δ/νση της ΓΕΔΙΔΑΓΕΠ ή του φορέα που 
την αντικαθιστά σε δεσμευμένο Τραπεζικό Λογαριασμό 
της εκκοκκιστικής επιχείρησης, μόνο με αυτόματη πίστω¬ 
ση σε λογαριασμό του παραγωγού στην ΑΤΕ και στην αι¬ 
τιολογία να αναφέρεται ο αριθμός τιμολογίου, ο αριθμός 
παρτίδας, τα κιλά και η συνολική αξία, από τον παραπάνω 
λογαριασμό που έχει πιστωθεί με το υπόλοιπο της ενί¬ 
σχυσης και ο οποίος αποδεσμεύεται μόνο μετά από βε¬ 
βαίωση της Τράπεζας για την οριστική εξόφληση όλων 
των παραγωγών που πραγματοποιείται εντός 15 ημερών 
από την ημέρα κατάθεσης του υπολοίπου της ενίσχυσης 

στον ως άνω δεσμευμένο Λογαριασμό. Σε περίπτωση πού 
μένει υπόλοιπο, στον ως άνω δεσμευμένο λογαριασμό, 
μεγαλύτερο από την αξία των εντολών της αυτόματης 
πληρωμής, ο λογαριασμός αποδεσμεύεται μόνο μετά 
από προηγούμενη έγγραφη έγκριση της αρμόδιας υπη¬ 
ρεσίας του Φορέα του άρθρου 1 παρ. 2. 

Στο τέλος της εμπορικής περιόδου (31 Αυγούστου ) η 
εκκοκκιστική επιχείρηση καταθέτει στον Φορέα κατάστα¬ 
ση τωντιμολογίων και επί πλέον κατάσταση δεσμευμένων 
ανέκκλητων λογαριασμών, βάσει των οποίων εξοφλήθη¬ 
καν οι βαμβακοπαραγωγοί της περιόδου αυτής. 

Ο Φορέας ελέγχει την τήρηση της ελάχιστης τιμής του 
συσπόρου βάμβακος και ως πρός την αντίστοιχη ποιότητα 
βάση του συμφωνηθέντος άτυπου παραρτήματος, διενερ¬ 
γεί τους αναγκαίους ποσοτικούς και ποιοτικούς ελέγχους 
και εκδίδει τα απαραίτητα έντυπα 1,11,12,13, και 16. 

Μετά την οριστικοποίηση τους κοινοποιούνται στο 
Υπουργείο Γεωργίας και την ΓΕΔΙΔΑΓΕΠ ή του Φορέα 
που την αντικαθιστά για την διαβίβασή τους στην Ευρω¬ 
παϊκή Ένωση όπως ορίζουν οι κανονισμοί. 

Ο Φορέας, αφού παραλάβειτα απαραίτητα δικαιολογη- 
τικά και προβεί στην αναγνώριση και εκκαθάριση της δα¬ 
πάνης, διαβιβάζει αυτά στην ΓΕΔΙΔΑΓΕΠ ή τον φορέα που 
την αντικαθιστά προκειμένου να εκδώσειτην εντολή πλη¬ 
ρωμής του δικαιούχου. 

Δεν επιτρέπεται η παρακράτηση οιασδήποτε χρηματι¬ 
κής οφειλής του παραγωγού για λογαριασμό των εκκοκ- 
κιστικών επιχειρήσεων από τις Τράπεζες. Η ΑΤΕ υποχρε- 
ούται να διασφαλίσει την ακέραιη πληρωμή των τιμολο¬ 
γίων στον παραγωγό. 

Ενστάσεις από τις εκκοκκιστικές επιχειρήσεις επί της 
εφαρμογής των μέτρων ελέγχου βαμβακιού όπως ορίζο¬ 
νται στην παρούσα γίνονται δεκτές μέχρι τρεις (3) ημέρες 
από την ανακοίνωση των αποτελεσμάτων των ελέγχων. 

Ενδεχόμενη άσκηση ένστασης δεν έχει ανασταλτικό 
χαρακτήρα στην εκτέλεση των ανωτέρω αναφερομένων. 

Άρθρο 10. 

Γενικές Διατάξεις 

1. Κατωτέρω παρατίθενται τα έντυπα που αποτελούν 
αναπόσπαστο τμήμα της παρούσας απόφασης και έχουν 
ως εξής: 

1.1. Έντυπο 1: Δήλωση εκτάσεων που σπάρθηκαν με 
βαμβάκι. 

1.2. Έντυπο 3 : Τιμολόγια αγοράς συσπόρου βαμβακι¬ 
ού. 

1.3. Έντυπο 4 : Συγκεντρωτική κατάσταση πληρωμής 
δικαιούχου. 

1.4. Έντυπο 6 : Σύμβαση αγοροπωλησίας συσπόρου 
βάμβακος με το συνημμένο Παράρτημα αυξομειώσεων 
της τιμής συσπόρου βάμβακος "ποιότητα τύπος" με βάση 
τα ποιοτικά χαρακτηριστικά. Οι όροι της σύμβασης που 
αποτελούν αντικείμενο διαπραγμάτευσης των συναλλασ- 
σομένων καθώς και το Παράρτημα μπορούν να μεταβλη¬ 
θούν μετά από απόφαση της Διεπαγγελματικής Οργάνω¬ 
σης. 

1.5. Έντυπο 7 : Αίτηση για θέση υπό έλεγχο. 

1.6. Έντυπο 8 : Απόδειξη, ποσοτικής και ποιοτικής πα¬ 
ραλαβής συσπόρου βάμβακος. 

1.7. Έντυπο 9 : Αίτηση για πιστοποιητικό ενίσχυσης. 

1.8. Έντυπο 10: Δήλωση εκκοκκίσεως για λογαριασμό 
παραγωγού ή ομάδος παραγωγών. 


1.9. Έντυπο 11:Κατάσταση ημερήσιας παραλαβής και 
πιστοποιητικό ελέγχου. 

1.10. Έντυπο 12 :Πιστοποιητικό ενίσχυσης. 

1.11. Έντυπο 13 Δελτίο δειγματοληψίας σύσπορου. 

1.12. Έντυπο 14: Αίτηση πληρωμής δικαιούχου για σύ- 
σπορο βαμβάκι. 

1.13. Έντυπο 15:Συγκεντρωτική κατάσταση ελέγχου 
αποθεμάτων του βαμβακιού και βαμβακόσπορου την 1η 
ημέρα του μήνα. 

1.14. Έντυπο 16 :Ημερολόγιο εισαγωγής - εκκόκκισης 
συσπόρου βάμβακος. 

1.15. Έντυπο 17:Ημερήσιο δελτίο ελέγχου εκκοκκιστι- 
κής επιχείρησης. 

1.16. Έντυπο 18:Κατάσταση προσδιορισμού επιλέξιμης 
ποσότητας εκκοκκισμένου βάμβακος προς ενίσχυση. 

2. Τα ελεγκτικά όργανα του Φορέα μπορούν να ασκή¬ 
σουν τα ελεγκτικά τους καθήκοντα σε όλη την επικράτεια. 

3. Στις επιτροπές ελέγχου δύνανται να παρίσταται ως 
παρατηρητές και εκπρόσωποι των παραγωγικών τάξεων. 

4. Κατά την διάρκεια της εκκοκκιστικής περιόδου απα¬ 
γορεύεται η εισαγωγή στο χώρο της εκκοκκιστικής επι¬ 
χείρησης δεμάτων εκκοκκισμένου βάμβακος ή άλλων 
προϊόντων κατόπιν πράξεως αγοράς, δανεισμού, εξυπη¬ 
ρέτησης ή άλλως πως, απ’ οπουδήποτε κι αν προέρχονται 
αυτά εκτός αν πρόκειται για επιστροφή δεμάτων του ίδι¬ 
ου εκκοκκιστηρίου που απαραίτητα συνοδεύεται από 
πρακτικό της επιτροπής ελέγχου ή αγορές βαμβακόσπο¬ 
ρου εφ' όσον διαθέτει σποροελαιουργείο. 

5. Μετά την εκφόρτωση παρτίδας σύσπορου βάμβακος 
απαγορεύεται η επαναφόρτωση και εξαγωγή του από το 
εκκοκκιστήριο. 

6. Διενεργούνται έλεγχοι ΣΔΟΕ επί των διακινουμένων 
προϊόντων είτε στην φάση διακίνησης ή και μετά την λήξη 
της εκκοκκιστικής περιόδου, επί των πωλήσεων γενικότε¬ 
ρα. 

7. Παρέχεται η δυνατότητα στον Φορέα σε συνεργασία 
με τις εκκοκκιστικές επιχειρήσεις να χρησιμοποιηθούν και 
να αξιολογηθούν και νέες τεχνολογίες στους πάσης (ρύ¬ 
σεως ελέγχους. 

8. Σε περιπτώσεις εξαιρετικά δυσμενών καιρικών συν¬ 
θηκών κατά το στάδιο της συλλογής και παράδοσης του 
συσπόρου βάμβακος δύναται ο Υπουργός Γεωργίας να 
τροποποιήσει διατάξεις της παρούσας απόφασης. 

9. Στα πλαίσια ενδυνάμωσης των ελεγκτικών μηχανι¬ 
σμών ο Υπουργός Γεωργίας εξουσιοδοτείται να συστήνει 
επιτροπές ελέγχου με μέλη από τον ΟΠΕΚΕΠΕ, άλλους 
φορείς και από υπαλλήλους των υπουργείων Εσωτερι¬ 
κών, Δημόσιας Διοίκησης και Αποκέντρωσης, Εθνικής Οι¬ 
κονομίας και Οικονομικών και από το Γ εωργίας. 

10. Κατ’ εξουσιοδότηση στα πλαίσια των Κανονισμών με 
αποφάσεις του Υπουργού Γεωργίας καθορίζονται οι λε¬ 
πτομέρειες εφαρμογής της παρούσας απόφασης, τρο¬ 
ποποιούνται τα σχετικά έντυπα, να λαμβάνονται άλλα συ¬ 
μπληρωματικά μέτρα και με κοινές αποφάσεις των 
Υπουργών Οικονομικών και Γ εωργίας καθορίζεται ο χρό¬ 
νος ισχύος της παρούσας απόφασης, προκειμένου μετα¬ 
ξύ άλλων να ενισχύεται ο προβλεπόμενος ελεγκτικός μη¬ 
χανισμός. 

11. Η κοινή Διυπουργική Απόφαση 31850/97 "Μέτρα για 
τη διασφάλιση της Κοινοτικής ενίσχυσης του βαμβακιού 
και απόδοσής της στους δικαιούχους παραγωγούς", 
όπως αυτή τροποποιήθηκε μεταγενέστερα, καταργείται 
με την έναρξη ισχύος της παρούσης απόφασης. 

12. Οι οποιοιδήποτε σχετικοί έλεγχοι και ενέργειες που 
έχουν πραγματοποιηθεί μέχρι τούδε και βάσει των διατά¬ 
ξεων των υπ.αριθμ.31100/95 και 31850/97 διϋπουργικών 
αποφάσεων, όπως αυτές έχουν τροποποιηθεί μεταγενέ¬ 
στερα, θεωρούνται έγκυροι και ισχυροί. 

13. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Αθήνα, 12 Σεπτεμβρίου 2000 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΓΙΑΝΝΟΣ ΠΑΠΑΝΤΩΝΙΟΥ 

ΓΕΩΡΓΙΑΣ 

ΓΕΩΡΓΙΟΣ ΑΝΩΜΕΡΙΤΗΣ 


ΠΑΡΑΡΤΗΜΑ 

Αυξομείωσης Τιμής του συσπόρου βαμβακιού "ποιότη¬ 
τα τύπος" με βάση τα ποιοτικά χαρακτηριστικά. 

Α. Είναι σύσπορο βαμβάκι με λαμπρό λευκό χρώμα, με 
ελάχιστη ξένη ύλη και πολύ καλή εμφάνιση του δείγματος 
(χειροσυλλογής, προβροχικό, λευκό) και όταν εκκοκκι- 
στεί κανονικά θα δώσει εκκοκκισμένο 3 ή 4 λευκό. Αύξη¬ 
σης της τιμής κατά 4,5 ΕΟυ/100 κιλά. 

ΑΒ. Είναι σύσπορο βαμβάκι που έχει την λαμπρότητα 
του χρώματος και την εμφάνιση του δείγματος της ποιό¬ 
τητας Α' και τις ξένες ύλες της ποιότητας Β και όταν εκ- 
κοκκιστεί κανονικά θα δώσει εκκοκκισμένο 4 1/2 λευκό. 
Αύξηση της τιμής κατά 2,5 ΕΟυ/100 κιλά. 

Β Είναι σύσπορο βαμβάκι με χρώμα λευκό, ξένη ύλη πε¬ 
ρισσότερη της ποιότητας Α και εμφάνιση του δείγματος 


καλή και όταν εκκοκκιστεί κανονικά θα δώσει εκκοκκισμέ- 
νο 5 λευκό και 3 έως 4 ϋρΐιΐ δροΜθά. Καμία μεταβολή της 
τιμής 

ΒΓ. Είναι σύσπορο βαμβάκι που έχει το χρώμα και την 
εμφάνιση του δείγματος της ποιότητας Β' και τις ξένες 
ύλες της ποιότητας Γ και όταν εκκοκκιστεί κανονικά θα 
δώσει εκκοκκισμένο 5 1/2 λευκό και 3 έως 4 ΕίρΙπΙ Οταγ. 
Μείωση της τιμής κατά 1 ΕΟυ/100 κιλά. 

Γ. Είναι σύσπορο βαμβάκι με χρώμα σπασμένο λευκό 
έως ελαφρά κηλιδωμένο και ξένες ύλες περισσότερες 
της ποιότητας Β και όταν εκκοκκιστεί κανονικά θα δώσει 
εκκοκκισμένο 6 έως 6 1/2 λευκό και 5 υρΐιΐ δροΙίΘά. Μεί¬ 
ωση τιμής κατά 2 ΕΟΙΙ/ΙΟΟ κιλά. 

Δ. Είναι σύσπορο βαμβάκι με σπασμένο χρώμα, ελα¬ 
φρώς κηλιδωμένο με πολλές ξένες ύλες και όταν εκκοκκι- 
στεί κανονικά θα δώσει εκκοκκισμένο 7 λευκό, 5 ϋρΐιί 
Θι-εγ, 3 έως 4 Οταγ, 6 ίίράί δροΙΙθά και 3 έως 4 δροΙίΘά. 
Μείωση τιμής κατά 4 ΕΟυ/1 00 κιλά. 

Ε. Είναι σύσπορο βαμβάκι κατώτερης ποιότητας, υπο¬ 
βαθμισμένο, κηλιδωμένο και χρωματισμένο με πάρα πολ¬ 
λές ξένες ύλες και κακή εμφάνιση του δείγματος και όταν 
εκκοκκιστεί κανονικά θα δώσει εκκοκκισμένο 7 14 έως 9 
λευκό, 6 ϋς)|-ιΐ Οι-βγ, 5 έως 6 6ι·3γ, 4 έως 7 Τίπρθά και 5 
δροΙίΘά. Μείωση κατά 5 ΕΟυ/100 κιλά. 

Για κάθε 1 % απόδοση άνω ή κάτω του 32% αύξηση ή μεί¬ 
ωση της τιμής κατά 1,5 ΕΟυ/100 κιλά. 

Για βαμβάκι με μήκος ίνας 

- 27ιτιιτι μείωση της τιμής κατά 0,5 ΕΟυ/100 κιλά 

- κάτω των 27 ιππι μείωση της τιμής κατά 5 ΕΟυ/100 κι¬ 
λά 

- πάνω από 28ιτΐΓη αύξηση της τιμής κατά 0,5 ΕΟυ/100 
κιλά. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




